qundao/data-zh-poetry huggingface dataset:
送刘苏州诚之帅夔门·其二
作者：孙应时
朝代：宋

了了八阵碛，巍巍三峡堂。
竹枝歌感慨，麯米醉淋浪。
今古英雄思，风流翰墨场。
公行秋水落，稳稳上瞿唐。
送别宋金州
作者：孙应时
朝代：宋

安康使君发成都，羣公祖送车塞途。
秋风关山二千里，王命不得辞崎岖。
使君世族楚彭城，家今会稽之上虞。
我居咫尺不早识，万里相逢天一隅。
眼中豪杰未易得，使君人物当代无。
连年三取太守印，赫然帅钺兼兵符。
不忧无地起勋业，所要许国存规橅。
贵人例急歌舞娱，使君善爱千金躯。
国耻未雪长荷殳，一念勿忘先大夫。
呜呼，一念勿忘先大夫。
送别宋金州
作者：孙应时
朝代：宋

安康使君发成都，群公祖送车塞途。秋风关山二千里，王命不得辞崎岖。使君世族楚彭城，家今会稽之上虞。我居咫尺不早识，万里相逢天一隅。眼中豪杰未易得，使君人物当代无。连年三取太守印，赫然帅钺兼兵符。不忧无地起勋业，所要许国存规模。贵人例急歌舞娱，使君善爱千金躯。国耻未雪长荷殳，一念勿忘先大夫。呜呼，一念勿忘先大夫。
送别常叔度知县
作者：孙应时
朝代：宋

一廛谁问野人居，三径重迂长者车。不讶经年忘造请，应怜畏影正逃虚。举头凫舄双飞去，送目鹏霄万里初。青琐黄扉对宫烛，相思肯寄一行书。一朝倾盖更倾心，颇畏人惊语太深。乍可陶庐烦送酒，难堪偃室傍鸣琴。君今此去班群玉，我亦何言托断金。啼鴂飞花春又了，萧萧风雨卧山林。世缘伤巧亦伤多，万古浮云瞬息过。唯有平心供日用，妙于养气发天和。细看局度兼诸老，谁道人才各一科。卓鲁从来公辅器，攀辕卧辙奈君何。
送别常叔度知县·其一
作者：孙应时
朝代：宋

一廛谁问野人居，三径重迂长者车。不讶经年忘造请，应怜畏影正逃虚。举头凫舄双飞去，送目鹏霄万里初。青琐黄扉对宫烛，相思肯寄一行书。
送别常叔度知县·其一
作者：孙应时
朝代：宋

一廛谁问野人居，三径重迂长者车。
不讶经年忘造请，应怜畏影正逃虚。
举头鳬舄双飞去，送目鹏霄万里初。
青琐黄扉对宫烛，相思肯寄一行书。
送别常叔度知县·其三
作者：孙应时
朝代：宋
体裁：七言律诗

世缘伤巧亦伤多，万古浮云瞬息过。唯有平心供日用，妙于养气发天和。细看局度兼诸老，谁道人才各一科。卓鲁从来公辅器，攀辕卧辙奈君何。
送别常叔度知县·其二
作者：孙应时
朝代：宋

一朝倾盖更倾心，颇畏人惊语太深。
乍可陶庐烦送酒，难堪偃室傍鸣琴。
君今此去班羣玉，我亦何言託断金。
啼鴂飞花春又了，萧萧风雨卧山林。
送别常叔度知县·其二
作者：孙应时
朝代：宋

一朝倾盖更倾心，颇畏人惊语太深。乍可陶庐烦送酒，难堪偃室傍鸣琴。君今此去班群玉，我亦何言托断金。啼鴂飞花春又了，萧萧风雨卧山林。
送别惟肖赞府
作者：孙应时
朝代：宋

如椽老笔健文章，枉对槐间雁鹜行。
只共低头了官事，忽惊举手劝离觞。
百年可落尘埃梦，一瓣曾熏知见香。
珍重平生安乐法，穷通何地不徜徉。
送别惟肖赞府
作者：孙应时
朝代：宋

如椽老笔健文章，枉对槐间雁鹜行。只共低头了官事，忽惊举手劝离觞。百年可落尘埃梦，一瓣曾薰知见香。珍重平生安乐法，穷通何地不徜徉。
送别舜卿少府
作者：孙应时
朝代：宋

官似南昌隐，人传东野诗。才优解牛刃，笔妙画沙锥。谈笑千人敌，飞胜万里期。大门香一炷，他日看扬眉。人道琴川上，年来聚德星。端能几日月，已复散云萍。老我头先白，期君眼最青。时能遣佳句，千时慰林坰。
送别舜卿少府·其一
作者：孙应时
朝代：宋

官似南昌隐，人传东野诗。才优解牛刃，笔妙画沙锥。谈笑千人敌，飞胜万里期。大门香一炷，他日看扬眉。
送别舜卿少府·其一
作者：孙应时
朝代：宋

官似南昌隠，人传东野诗。
才优解牛刃，笔妙画沙锥。
谈笑千人敌，飞胜万里期。
大门香一炷，他日看扬眉。
送别舜卿少府·其二
作者：孙应时
朝代：宋

人道琴川上，年来聚德星。端能几日月，已复散云萍。老我头先白，期君眼最青。时能遣佳句，千时慰林坰。
送别舜卿少府·其二
作者：孙应时
朝代：宋

人道琴川上，年来聚德星。
端能几日月，已復散云萍。
老我头先白，期君眼最青。
时能遣佳句，千时慰林垧。
送别袁公四诗
作者：孙应时
朝代：宋

几年静镇绝喧嚣，百吏承风服教条。惠养疲羸深保障，搜延英俊盛旌招。忧先储粟千仓满，威詟边烽万里消。已揭成规在藩屏，政须人望押班朝。露门劝学首群公，石室还来复古风。垂世文章崔蔡右，济时勋业管萧中。持平愿取乘舟势，纳约先看补衮功。力巩皇图知有道，先生心事与天通。绝代风流士骏奔，感公封植到孤根。云章假宠腾天路，宝画分辉照荜门。末学有心期卒业，不材无地可酬恩。从今礼数千官隔，知复何时奉一樽。南风一夜涨痕吹，江岫排空送衮衣。万里直愁知己远，百年长恨此公稀。眼看蜀柂沙边起，心逐吴云峡外飞。流水高山有殊遇，此生何地不瞻依。
送别袁公四诗·其一
作者：孙应时
朝代：宋
体裁：七言律诗

几年静镇绝喧嚣，百吏承风服教条。惠养疲羸深保障，搜延英俊盛旌招。忧先储粟千仓满，威詟边烽万里消。已揭成规在藩屏，政须人望押班朝。
送别袁公四诗·其三
作者：孙应时
朝代：宋

绝代风流士骏奔，感公封植到孤根。云章假宠腾天路，宝画分辉照荜门。末学有心期卒业，不材无地可酬恩。从今礼数千官隔，知复何时奉一樽。
送别袁公四诗·其三
作者：孙应时
朝代：宋

绝代风流士骏奔，感公封植到孤根。
云章假宠腾天路，宝画分辉照荜门。
末学有心期卒业，不材无地可酬恩。
从今礼数千官隔，知復何时奉一樽。
送别袁公四诗·其二
作者：孙应时
朝代：宋

露门劝学首羣公，石室还来復古风。
垂世文章崔蔡右，济时勋业管萧中。
持平愿取乘舟势，纳约先看补衮功。
力巩皇图知有道，先生心事与天通。
送别袁公四诗·其二
作者：孙应时
朝代：宋

露门劝学首群公，石室还来复古风。垂世文章崔蔡右，济时勋业管萧中。持平愿取乘舟势，纳约先看补衮功。力巩皇图知有道，先生心事与天通。
送别袁公四诗·其四
作者：孙应时
朝代：宋
体裁：七言律诗

南风一夜涨痕吹，江岫排空送衮衣。万里直愁知己远，百年长恨此公稀。眼看蜀柂沙边起，心逐吴云峡外飞。流水高山有殊遇，此生何地不瞻依。
送友人杨仲能东下以一蹴自造青云分韵得一字
作者：孙应时
朝代：宋

君王急搜罗，九土规混一。
蜀山甚疎远，去者今稍密。
夫君伟才具，文字尤炳蔚。
陆沈簿领中，尘雾昏玉质。
正应着台省，邂逅破回遹。
轻舟下三峡，春浪平如席。
揽观山川奇，感嘆日月疾。
便好作谏书，胸愤吐堙鬰。
熏风御炉香，天陛踏文石。
此时恨见晚，端不负畴昔。
或求西南州，为国抚贫瘠。
因以寿老亲，绣幰围画戟。
日边岂无心，迟子付异日。
离樽聊共持，愁思黯难释。
勇去仍趣归，修途护眠食。
送友人杨仲能东下以一蹴自造青云分韵得一字
作者：孙应时
朝代：宋

君王急搜罗，九土规混一。蜀山甚疏远，去者今稍密。夫君伟才具，文字尤炳蔚。陆沈簿领中，尘雾昏玉质。正应著台省，邂逅破回遹。轻舟下三峡，春浪平如席。揽观山川奇，感叹日月疾。便好作谏书，胸愤吐堙郁。薰风御炉香，天陛踏文石。此时恨见晚，端不负畴昔。或求西南州，为国抚贫瘠。因以寿老亲，绣幰围画戟。日边岂无心，迟子付异日。离樽聊共持，愁思黯难释。勇去仍趣归，修途护眠食。
送台州沈虞卿使君入朝
作者：孙应时
朝代：宋

鼓声霜晓寒，冠盖满衢路。诏书日边到，使君朝天去。攀车愿公留，稚耋纷无数。信哉慈父母，赤子中心慕。七州浙江东，此邦亦蕃庶。使君手拊摩，白发缘汝故。明时急良猷，此行那能驻。眷眷公岂忘，江城一回顾。靖康建炎事，尝闻诸公言。志士日夕心，呜咽声气吞。新亭五十年，尘埃尚中原。君王大经略，梦想天河翻。时情习安宴，未办酬国恩。修攘亦有序，此事难遽论。所要夙昔怀，勿以暮气昏。为公一悲歌，风云澹乾坤。东南数十州，今惟本根地。因仍军国须，支吾亦良费。簿书高没人，大率非古意。先生海邦来，历历眼中事。诚心对天日，正色俯民吏。那无一夜惊，感叹不能寐。九重忧民深，时节苦未易。源流傥可言，请拜仁人赐。
送台州沈虞卿使君入朝·其一
作者：孙应时
朝代：宋

鼓声霜晓寒，冠盖满衢路。诏书日边到，使君朝天去。攀车愿公留，稚耋纷无数。信哉慈父母，赤子中心慕。七州浙江东，此邦亦蕃庶。使君手拊摩，白发缘汝故。明时急良猷，此行那能驻。眷眷公岂忘，江城一回顾。
送台州沈虞卿使君入朝·其一
作者：孙应时
朝代：宋

鼓声霜晓寒，冠盖满衢路。
诏书日边到，使君朝天去。
攀车愿公留，稚耋纷无数。
信哉慈父母，赤子中心慕。
七州浙江东，此邦亦蕃庶。
使君手拊摩，白髮缘汝故。
明时急良猷，此行那能驻。
眷眷公岂忘，江城一回顾。
送台州沈虞卿使君入朝·其三
作者：孙应时
朝代：宋
体裁：古风

东南数十州，今惟本根地。因仍军国须，支吾亦良费。簿书高没人，大率非古意。先生海邦来，历历眼中事。诚心对天日，正色俯民吏。那无一夜惊，感叹不能寐。九重忧民深，时节苦未易。源流傥可言，请拜仁人赐。
送台州沈虞卿使君入朝·其二
作者：孙应时
朝代：宋

靖康建炎事，尝闻诸公言。志士日夕心，呜咽声气吞。新亭五十年，尘埃尚中原。君王大经略，梦想天河翻。时情习安宴，未办酬国恩。修攘亦有序，此事难遽论。所要夙昔怀，勿以暮气昏。为公一悲歌，风云澹乾坤。
送台州沈虞卿使君入朝·其二
作者：孙应时
朝代：宋

靖康建炎事，尝闻诸公言。
志士日夕心，呜咽声气吞。
新亭五十年，尘埃尚中原。
君王大经畧，梦想天河翻。
时情习安宴，未办酬国恩。
修攘亦有序，此事难遽论。
所要夙昔怀，勿以暮气昏。
为公一悲歌，风云澹干坤。
送史同叔司直造朝
作者：孙应时
朝代：宋

天壤王郎子，芝兰谢傅家。班行想风采，诗礼倍光华。万里鞭先著，连城玉未瑕。公馀闭斋阁，黄卷有生涯。相国三槐位，郎君叠桂枝。谈经天禄阁，指日凤凰池。道术千年绪，功名百世期。中朝吕范氏，端的有馀师。
送史同叔司直造朝·其一
作者：孙应时
朝代：宋

天壤王郎子，芝兰谢傅家。
班行想风采，诗礼倍光华。
万里鞭先着，连城玉未瑕。
公余闭斋阁，黄卷有生涯。
送史同叔司直造朝·其一
作者：孙应时
朝代：宋

天壤王郎子，芝兰谢傅家。班行想风采，诗礼倍光华。万里鞭先著，连城玉未瑕。公馀闭斋阁，黄卷有生涯。
送史同叔司直造朝·其二
作者：孙应时
朝代：宋

相国三槐位，郎君叠桂枝。谈经天禄阁，指日凤凰池。道术千年绪，功名百世期。中朝吕范氏，端的有馀师。
送史同叔司直造朝·其二
作者：孙应时
朝代：宋

相国三槐位，郎君迭桂枝。
谈经天禄阁，指日凤凰池。
道术千年绪，功名百世期。
中朝吕范氏，端的有余师。
送史同叔知池州
作者：孙应时
朝代：宋

弄水亭无恙，青溪古画图。民风最淳朴，郡计足枝梧。汉玺行褒召，潘舆且燕娱。平生故人意，未改岁寒无。人地维垣后，功名治郡初。细寻循吏传，少辍子云书。铃閤閒无奈，江山兴有馀。由来形胜地，保障定何如。
送史同叔知池州·其一
作者：孙应时
朝代：宋
体裁：五言律诗

弄水亭无恙，青溪古画图。民风最淳朴，郡计足枝梧。汉玺行褒召，潘舆且燕娱。平生故人意，未改岁寒无。
送史同叔知池州·其二
作者：孙应时
朝代：宋

人地维垣后，功名治郡初。
细寻循吏传，少辍子云书。
铃閤閒无奈，江山兴有余。
由来形胜地，保障定何如。
送史同叔知池州·其二
作者：孙应时
朝代：宋

人地维垣后，功名治郡初。细寻循吏传，少辍子云书。铃閤閒无奈，江山兴有馀。由来形胜地，保障定何如。
送司马大亨赴遂昌宰
作者：孙应时
朝代：宋

蒲璧邦家重，苍山道路深。剸裁知唾手，拊字勉劳心。通鉴家传学，迂书坐右箴。故人情谊重，赠别比南金。
送司马大亨赴遂昌宰
作者：孙应时
朝代：宋

蒲璧邦家重，苍山道路深。
剸裁知唾手，拊字勉劳心。
通鑑家传学，迂书坐右箴。
故人情谊重，赠别比南金。
送司马尊古赴平江户掾
作者：孙应时
朝代：宋

文献传家旧，功名发轫初。荣华劝行色，珍重别吾庐。老丑浑无赖，殷勤独未疏。西来多雁字，数寄一行书。
送司马尊古赴平江户掾
作者：孙应时
朝代：宋

文献传家旧，功名发轫初。
荣华劝行色，珍重别吾庐。
老丑浑无頼，殷勤独未疎。
西来多雁字，数寄一行书。
送外侄莫幼明还里疗疾
作者：孙应时
朝代：宋

爱子天资静，能来读我书。
积痾无自苦，小别未云疎。
外物人难必，良师古有余。
吴松春万顷，一览意何如。
送外侄莫幼明还里疗疾
作者：孙应时
朝代：宋

爱子天资静，能来读我书。积痾无自苦，小别未云疏。外物人难必，良师古有馀。吴松春万顷，一览意何如。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教
作者：孙应时
朝代：宋

平生赋褰裳，亲意许从师。四海非不广，独仰大雅姿。逡巡一再见，惨憺已复辞。霜风送旌节，远目不可追。挟经问疑义，倘许结后期。斯文肯空言，经世资实用。纷纷谅奚为，义取辄宾送。诚能正其本，谈笑了群动。公身绍前烈，时论倚隆栋。持兹竟安归，引灯相与共。轩冕付傥来，良贵应自有。若人出处间，与世揭山斗。雅宜践高门，断国极可不。临风耿予思，雾雨深稂莠。凛然严冬柏，特立终耐久。荆州形胜地，控引吁广莫。英雄昔用武，跬步图宛洛。至仁先内治，岂曾废远略。公来手摩抚，士气端可作。载歌江汉诗，奋袂空爵跃。力行希孟韩，波荡斥嵇阮。圣门有佳处，谁为发关键。归依得其人，心岂间近远。悄悄客路长，肃肃岁华晚。祝公黄发期，永好情缱绻。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其一
作者：孙应时
朝代：宋

平生赋褰裳，亲意许从师。四海非不广，独仰大雅姿。逡巡一再见，惨憺已复辞。霜风送旌节，远目不可追。挟经问疑义，倘许结后期。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其一
作者：孙应时
朝代：宋

平生赋褰裳，亲意许从师。
四海非不广，独仰大雅姿。
逡巡一再见，惨憺已復辞。
霜风送旌节，远目不可追。
挟经问疑义，倘许结后期。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其三
作者：孙应时
朝代：宋
体裁：古风

轩冕付傥来，良贵应自有。若人出处间，与世揭山斗。雅宜践高门，断国极可不。临风耿予思，雾雨深稂莠。凛然严冬柏，特立终耐久。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其二
作者：孙应时
朝代：宋

斯文肯空言，经世资实用。
纷纷谅奚为，义取辄宾送。
诚能正其本，谈笑了羣动。
公身绍前烈，时论倚隆栋。
持兹竟安归，引灯相与共。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其二
作者：孙应时
朝代：宋

斯文肯空言，经世资实用。纷纷谅奚为，义取辄宾送。诚能正其本，谈笑了群动。公身绍前烈，时论倚隆栋。持兹竟安归，引灯相与共。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其五
作者：孙应时
朝代：宋

力行希孟韩，波荡斥嵇阮。圣门有佳处，谁为发关键。归依得其人，心岂间近远。悄悄客路长，肃肃岁华晚。祝公黄发期，永好情缱绻。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其五
作者：孙应时
朝代：宋

力行希孟韩，波荡斥嵇阮。
圣门有佳处，谁为发关键。
归依得其人，心岂间近远。
悄悄客路长，肃肃岁华晚。
祝公黄髮期，永好情缱绻。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其四
作者：孙应时
朝代：宋

荆州形胜地，控引吁广莫。英雄昔用武，跬步图宛洛。至仁先内治，岂曾废远略。公来手摩抚，士气端可作。载歌江汉诗，奋袂空爵跃。
送张敬夫栻以追送不作远为韵赋诗五章藉手言别不胜惓惓爱助之诚情见乎辞惟高明幸教·其四
作者：孙应时
朝代：宋

荆州形胜地，控引吁广莫。
英雄昔用武，跬步图宛洛。
至仁先内治，岂曾废远畧。
公来手摩抚，士气端可作。
载歌江汉诗，奋袂空爵跃。
送张清叔主簿
作者：孙应时
朝代：宋
体裁：五言律诗

客路虽萍梗，心交真弟兄。悬知有时别，何忍独先行。綵服黄花酒，青云白玉京。寒蝉正凄切，回首得忘情。
送彭大老提舶泉南
作者：孙应时
朝代：宋

先生学力定如山，应世无非意所安。一语令人深味处，不言容易祇言难。笑谈终日任天真，和气春风自袭人。毕竟胸中无适莫，不妨一世总相亲。人言西府厌编摩，归卧方山意若何。出处无心亦无累，宁知世上有风波。眼观荣辱等虚空，强著衣冠与世同。长夏清风秋夜月，高怀应不忘山中。天然廉素匪沽名，秋入沧浪彻底清。蛮舶珍奇纵山积，归囊应比去时轻。一时人物到如今，人望先生日已深。愿以苍生置怀抱，勿因空谷有遐心。
送彭大老提舶泉南·其一
作者：孙应时
朝代：宋
体裁：七言绝句

先生学力定如山，应世无非意所安。一语令人深味处，不言容易祇言难。
送彭大老提舶泉南·其三
作者：孙应时
朝代：宋
体裁：七言绝句

人言西府厌编摩，归卧方山意若何。出处无心亦无累，宁知世上有风波。
送彭大老提舶泉南·其二
作者：孙应时
朝代：宋
体裁：七言绝句

笑谈终日任天真，和气春风自袭人。毕竟胸中无适莫，不妨一世总相亲。
送彭大老提舶泉南·其五
作者：孙应时
朝代：宋
体裁：七言绝句

天然廉素匪沽名，秋入沧浪彻底清。蛮舶珍奇纵山积，归囊应比去时轻。
送彭大老提舶泉南·其六
作者：孙应时
朝代：宋
体裁：七言绝句

一时人物到如今，人望先生日已深。愿以苍生置怀抱，勿因空谷有遐心。
送彭大老提舶泉南·其四
作者：孙应时
朝代：宋

眼观荣辱等虚空，强着衣冠与世同。
长夏清风秋夜月，高怀应不忘山中。
送彭大老提舶泉南·其四
作者：孙应时
朝代：宋

眼观荣辱等虚空，强著衣冠与世同。长夏清风秋夜月，高怀应不忘山中。
送彭子复临海令满秩
作者：孙应时
朝代：宋

君侯古循吏，及物如春醲。民间自宁一，堂上何从容。平生眼中人，此尹未易逢。吏道益可悲，非君吾孰从。由求政事科，量己如尺寸。后生谈天下，可笑不知分。吾曹师古心，日夜抱孤恨。脱身朱墨中，未妨寻学问。相逢几何时，相与何如许。书来警吾过，切切父兄语。人生会合难，念别成悽楚。北望山千里，秋容渺烟渚。秋风满庭树，策策鸣良宵。幽人独晤叹，时序何萧条。寒华岂不容，念之中心焦。我巢在一枝，风雨无漂摇。
送彭子復临海令满秩·其一
作者：孙应时
朝代：宋
体裁：古风

君侯古循吏，及物如春醲。民间自宁一，堂上何从容。平生眼中人，此尹未易逢。吏道益可悲，非君吾孰从。
送彭子復临海令满秩·其三
作者：孙应时
朝代：宋
体裁：古风

相逢几何时，相与何如许。书来警吾过，切切父兄语。人生会合难，念别成悽楚。北望山千里，秋容渺烟渚。
送彭子復临海令满秩·其二
作者：孙应时
朝代：宋
体裁：古风

由求政事科，量己如尺寸。后生谈天下，可笑不知分。吾曹师古心，日夜抱孤恨。脱身朱墨中，未妨寻学问。
送彭子復临海令满秩·其四
作者：孙应时
朝代：宋
体裁：古风

秋风满庭树，策策鸣良宵。幽人独晤叹，时序何萧条。寒华岂不容，念之中心焦。我巢在一枝，风雨无漂摇。
送德安王休司户
作者：孙应时
朝代：宋
体裁：五言律诗

相逢何必早，倾盖已知心。璞玉浑金质，高山流水音。眼中江汉阔，别后雪云深。莫作穷途叹，功名始自今。
送明守黄子由尚书赴召
作者：孙应时
朝代：宋

灯火笙歌别海壖，诏书归觐九重天。已将清净安齐国，不使声名减颍川。题品人才看赞赞，扶持皇极在平平。文星旧与文昌亚，今贯三台更炳然。
送明守黄子由尚书赴召
作者：孙应时
朝代：宋

灯火笙歌别海壖，诏书归觐九重天。
已将清浄安齐国，不使声名减颍川。
题品人才看赞赞，扶持皇极在平平。
文星旧与文昌亚，今贯三台更炳然。
送朱仲微使君赴阙
作者：孙应时
朝代：宋

声迹周行旧，人门汉相延。
谢宗康乐在，阮侄仲容贤。
文献羣公侧，风流晚辈先。
天资超瑑玉，心量极澄渊。
世故虽游刃，荣途独缓鞭。
风霜饱经历，岁月起联翩。
奏牍留天听，鸣镳拜日边。
一麾纡郡组，两地冠淮壖。
巢坞江湖会，吴陵海泽偏。
阳公优抚字，山甫重蕃宣。
秋月沧浪底，春风草木前。
近名辞赫赫，直道守平平。
襦袴歌千里，丝纶锡九天。
别帆催入觐，祖席叹登仙。
详试谙冯翊，深褒属颍川。
径须持紫橐，应不坠青毡。
世道千龄远，人情百虑牵。
关心眷河雒，努力补陶甄。
窭迹来蓬筚，微芳託蕙荃。
一枝容吏隠，三鬴慰亲年。
借寇知难请，依刘敢自怜。
鑪锤思旧物，倘问及林泉。
送朱仲微使君赴阙
作者：孙应时
朝代：宋

声迹周行旧，人门汉相延。谢宗康乐在，阮侄仲容贤。文献群公侧，风流晚辈先。天资超瑑玉，心量极澄渊。世故虽游刃，荣途独缓鞭。风霜饱经历，岁月起联翩。奏牍留天听，鸣镳拜日边。一麾纡郡组，两地冠淮壖。巢坞江湖会，吴陵海泽偏。阳公优抚字，山甫重蕃宣。秋月沧浪底，春风草木前。近名辞赫赫，直道守平平。襦裤歌千里，丝纶锡九天。别帆催入觐，祖席叹登仙。详试谙冯翊，深褒属颍川。径须持紫橐，应不坠青毡。世道千龄远，人情百虑牵。关心眷河雒，努力补陶甄。窭迹来蓬筚，微芳托蕙荃。一枝容吏隐，三釜慰亲年。借寇知难请，依刘敢自怜。炉锤思旧物，倘问及林泉。
送李文授知括苍
作者：孙应时
朝代：宋

中兴尚有名臣子，江表能余正始音。
拟赞经纶须老手，更分符竹此何心。
麒麟阁上风云旧，烟雨楼前山水深。
世事由来偶然耳，公余端不废清吟。
送李文授知括苍
作者：孙应时
朝代：宋

中兴尚有名臣子，江表能馀正始音。拟赞经纶须老手，更分符竹此何心。麒麟阁上风云旧，烟雨楼前山水深。世事由来偶然耳，公馀端不废清吟。
送池子文
作者：孙应时
朝代：宋
体裁：七言律诗

巾山秋思俯晴江，樽酒怀人惜异邦。千里谁能携客枕，一灯还此对寒窗。圣门莫忘心期远，文鼎何妨笔力扛。去去成名深自警，白云飞处倚门双。
送王木叔推官满秩
作者：孙应时
朝代：宋

听雨宿空山，念当与君别。起行意无柰，雨声转幽咽。名贤去莲幕，一郡惨不悦。人心到无言，冰寒炭故热。世道不平易，心如太行山。交游水上萍，相知甚独难。感君一见初，信我眉睫间。松柏气本同，苍苍期岁寒。灵台湛虚明，万物悬一镜。饥餐夜熟寝，是我真实性。牛山多斤斧，草木非正命。君乎善自养，吾心本无病。
送王木叔推官满秩·其一
作者：孙应时
朝代：宋
体裁：古风

听雨宿空山，念当与君别。起行意无柰，雨声转幽咽。名贤去莲幕，一郡惨不悦。人心到无言，冰寒炭故热。
送王木叔推官满秩·其三
作者：孙应时
朝代：宋
体裁：古风

灵台湛虚明，万物悬一镜。饥餐夜熟寝，是我真实性。牛山多斤斧，草木非正命。君乎善自养，吾心本无病。
送王木叔推官满秩·其二
作者：孙应时
朝代：宋
体裁：古风

世道不平易，心如太行山。交游水上萍，相知甚独难。感君一见初，信我眉睫间。松柏气本同，苍苍期岁寒。
送胡婿晋远赴义乌丞
作者：孙应时
朝代：宋
体裁：五言律诗

送子官何许，稽城十舍间。清心向松竹，洗眼更湖山。学问驹千里，功名豹一斑。明年经郑驿，助我悦慈颜。
送胡婿晋远赴嘉兴酒官
作者：孙应时
朝代：宋

逃暑吾无地，将家子在涂。随宜简人事，莫久住行都。最肯加餐否，刚能却酒无。功名殊未晚，爱惜万金躯。名世非科目，传家岂搢绅。纷纷一炊梦，鼎鼎百年身。看取无穷事，何如不朽人。侯翁虽龃龉，此话故情亲。
送胡婿晋远赴嘉兴酒官·其一
作者：孙应时
朝代：宋
体裁：五言律诗

逃暑吾无地，将家子在涂。随宜简人事，莫久住行都。最肯加餐否，刚能却酒无。功名殊未晚，爱惜万金躯。
送胡婿晋远赴嘉兴酒官·其二
作者：孙应时
朝代：宋
体裁：五言律诗

名世非科目，传家岂搢绅。纷纷一炊梦，鼎鼎百年身。看取无穷事，何如不朽人。侯翁虽龃龉，此话故情亲。
送苏赞府梵满秩
作者：孙应时
朝代：宋
体裁：五言律诗

今日崔斯立，先门苏少公。九流清似镜，一坐凛生风。倾盖难为别，挥毫记所蒙。琳琅谁具荐，早献大明宫。
送虞仲房赴潼川漕
作者：孙应时
朝代：宋

夙昔青云上，谁令鬓发苍。家声唐秘监，墨妙汉中郎。牢落山林久，间关道路长。西风足清啸，几日上瞿唐。保障平时计，遐民力未宽。梓潼将漕险，廊庙择才难。江水东流急，秦山北顾寒。平沙八阵在，倚剑夕阳看。小隐横溪胜，青山照眼高。芝兰春满座，风雨醉挥毫。苦恨登门晚，深惭倒屣劳。公归佩荷橐，肯问及蓬蒿。
送虞仲房赴潼川漕·其一
作者：孙应时
朝代：宋

夙昔青云上，谁令鬓发苍。家声唐秘监，墨妙汉中郎。牢落山林久，间关道路长。西风足清啸，几日上瞿唐。
送虞仲房赴潼川漕·其一
作者：孙应时
朝代：宋

夙昔青云上，谁令鬓髮苍。
家声唐秘监，墨妙汉中郎。
牢落山林久，间关道路长。
西风足清啸，几日上瞿唐。
送虞仲房赴潼川漕·其三
作者：孙应时
朝代：宋

小隐横溪胜，青山照眼高。芝兰春满座，风雨醉挥毫。苦恨登门晚，深惭倒屣劳。公归佩荷橐，肯问及蓬蒿。
送虞仲房赴潼川漕·其三
作者：孙应时
朝代：宋

小隠横溪胜，青山照眼高。
芝兰春满痤，风雨醉挥毫。
苦恨登门晚，深惭倒屣劳。
公归佩荷橐，肯问及蓬蒿。
送虞仲房赴潼川漕·其二
作者：孙应时
朝代：宋
体裁：五言律诗

保障平时计，遐民力未宽。梓潼将漕险，廊庙择才难。江水东流急，秦山北顾寒。平沙八阵在，倚剑夕阳看。
送袁和叔赴淮阴尉
作者：孙应时
朝代：宋

底事书生用一官，彊随时样着衣冠。
千年蠹简人情冷，百折羊肠世路难。
未必功名欺老大，且凭书信报平安。
秋风我亦淮东去，留取江山对眼看。
送袁和叔赴淮阴尉
作者：孙应时
朝代：宋

底事书生用一官，彊随时样著衣冠。千年蠹简人情冷，百折羊肠世路难。未必功名欺老大，且凭书信报平安。秋风我亦淮东去，留取江山对眼看。
送赵仲礼入朝为大理寺簿
作者：孙应时
朝代：宋

决科遄入幕，更秩遂登朝。龙化无重浪，鹏抟即九霄。仙凡端有命，天壤一何辽。愿踵门庭盛，勋庸日月昭。綵服慈颜喜，纶音宠渥新。教忠当事主，顾养苦思亲。杭苇东西近，邮筒早晚频。宗公天下镇，眉寿保千春。忠孝吾根柢，功名古绪馀。月云无染著，镜象本空虚。不必相同异，何妨小阔疏。达庵今宦达，味此意何如。
送赵仲礼入朝为大理寺簿·其一
作者：孙应时
朝代：宋
体裁：五言律诗

决科遄入幕，更秩遂登朝。龙化无重浪，鹏抟即九霄。仙凡端有命，天壤一何辽。愿踵门庭盛，勋庸日月昭。
送赵仲礼入朝为大理寺簿·其三
作者：孙应时
朝代：宋

忠孝吾根柢，功名古绪余。
月云无染着，镜象本空虚。
不必相同异，何妨小阔疎。
达庵今宦达，味此意何如。
送赵仲礼入朝为大理寺簿·其三
作者：孙应时
朝代：宋

忠孝吾根柢，功名古绪馀。月云无染著，镜象本空虚。不必相同异，何妨小阔疏。达庵今宦达，味此意何如。
送赵仲礼入朝为大理寺簿·其二
作者：孙应时
朝代：宋
体裁：五言律诗

綵服慈颜喜，纶音宠渥新。教忠当事主，顾养苦思亲。杭苇东西近，邮筒早晚频。宗公天下镇，眉寿保千春。
送赵清臣善湘明府民谣六韵
作者：孙应时
朝代：宋
体裁：七言排律

秘图山上古姚州，山色江光簇画楼。更鼓分明庭少事，桁杨閒冷狱无囚。民言总信清如水，天赐常教大有秋。人物襟怀何洒落，词章翰墨更风流。朝廷久合登刘向，父老知难挽邓侯。翠窦新泉探静乐，公名长与此泉流。
送赵简叔满秩归闽
作者：孙应时
朝代：宋

四海从游总弟昆，年来谁复似王孙。真情每向急难见，高义殊非薄俗论。入眼云烟归翰墨，满怀风月寄琴樽。三年丛枳劳栖凤，万里天池合化鹍。官达于君何足道，心期令我已忘言。相思驿路梅花发，应倩清诗写梦魂。
送赵简叔满秩归闽
作者：孙应时
朝代：宋

四海从游总弟昆，年来谁復似王孙。
真情每向急难见，高义殊非薄俗论。
入眼云烟归翰墨，满怀风月寄琴樽。
三年丛枳劳栖凤，万里天池合化鵾。
官达于君何足道，心期令我已忘言。
相思驿路梅花发，应倩清诗写梦魂。
送赵舜臣知温州
作者：孙应时
朝代：宋

闽岭淮堧忆细侯，更烦东作谢公州。
清规已出百城上，仁气便销千里愁。
好去綵衣娱寿斚，归来紫橐奉宸旒。
马前鴈荡风烟裏，几许新诗答素秋。
送赵舜臣知温州
作者：孙应时
朝代：宋

闽岭淮堧忆细侯，更烦东作谢公州。清规已出百城上，仁气便销千里愁。好去綵衣娱寿斝，归来紫橐奉宸旒。马前雁荡风烟里，几许新诗答素秋。
送陆华父归越
作者：孙应时
朝代：宋
体裁：七言律诗

四海桐江陆使君，阿咸诗律更通神。时无势力能推毂，独使文章老斲轮。万卷诗书堪遗子，千岩风月未全贫。青鞋布袜云门路，鸡黍容吾叩主人。
送高南仲之华亭
作者：孙应时
朝代：宋
体裁：五言律诗

子向云间去，吾空泽畔吟。长因句中眼，不忘别时心。梁木蟠根大，渊泉汲绠深。丈夫千载事，莫待鬓霜侵。
送高南伯入太学
作者：孙应时
朝代：宋

我昔桥门客，于今喜送君。
天资自金玉，风味更兰熏。
各为亲年重，难忘别意勤。
功名何必问，怒翼正垂云。
送高南伯入太学
作者：孙应时
朝代：宋

我昔桥门客，于今喜送君。天资自金玉，风味更兰薰。各为亲年重，难忘别意勤。功名何必问，怒翼正垂云。
遂安县兴学和詹本仁见赠诗
作者：孙应时
朝代：宋

万物野马相追奔，百年梦境更起仆。
是中诸妄要扫刮，努力良心自成就。
舞雩春风沂水侧，当日羣公切磋究。
大途九轨自可识，广居安宅宁当僦。
少年恐不保壮老，夜气还能亡旦昼。
诗书礼乐在庠序，乡射絃歌列笾豆。
共惟百圣贻后来，岂使一科图急售。
如何道术坐陆沉，独指利名纷辐辏。
斯文未丧天所赐，接踵诸贤出哀救。
圣门榛棘得刬除，俗学膏肓有砭灸。
晚出颛蒙格调卑，平生师友追从旧。
敢言割鸡慕牛刀，直恐狐裘杂羔袖。
是邦山水故潇洒，满眼衣冠多整秀。
向来张吕相逢地，遗韵余风洗凡陋。
眷然乡校肯来游，勉矣英材起相副。
名门政假扶持力，阖境似惊闻见骤。
儒林丈人真好事，大笔新诗警昏瞀。
寄言同社相知心，不怪狂歌续貂后。
遂安县兴学和詹本仁见赠诗
作者：孙应时
朝代：宋

万物野马相追奔，百年梦境更起仆。是中诸妄要扫刮，努力良心自成就。舞雩春风沂水侧，当日群公切磋究。大途九轨自可识，广居安宅宁当僦。少年恐不保壮老，夜气还能亡旦昼。诗书礼乐在庠序，乡射弦歌列笾豆。共惟百圣贻后来，岂使一科图急售。如何道术坐陆沉，独指利名纷辐辏。斯文未丧天所赐，接踵诸贤出哀救。圣门榛棘得刬除，俗学膏肓有砭灸。晚出颛蒙格调卑，平生师友追从旧。敢言割鸡慕牛刀，直恐狐裘杂羔袖。是邦山水故潇洒，满眼衣冠多整秀。向来张吕相逢地，遗韵馀风洗凡陋。眷然乡校肯来游，勉矣英材起相副。名门政假扶持力，阖境似惊闻见骤。儒林丈人真好事，大笔新诗警昏瞀。寄言同社相知心，不怪狂歌续貂后。
遂安同官蒋主簿满秩归宜兴相见杭都以诗别之
作者：孙应时
朝代：宋

溪阁小亭乐有余，分携万里意何如。
却怜倦鸟投林后，尚及栖鸾振翼初。
髮白相看无可奈，眼青如旧未应疎。
熟闻阳羡佳山水，会许扁舟问所居。
遂安同官蒋主簿满秩归宜兴相见杭都以诗别之
作者：孙应时
朝代：宋

溪阁小亭乐有馀，分携万里意何如。却怜倦鸟投林后，尚及栖鸾振翼初。发白相看无可奈，眼青如旧未应疏。熟闻阳羡佳山水，会许扁舟问所居。
道中寄同舍
作者：孙应时
朝代：宋

风声捲芦竹，雪意满江天。水落石可数，沙寒鸥自眠。回头渺城郭，留眼寄山川。老去重来否，吟馀一惘然。山色忽相送，江流不作声。别怀初酒醒，病骨更寒侵。一笑已昨梦，百年明此心。故人应念我，数肯寄嘉音。
道中寄同舍·其一
作者：孙应时
朝代：宋

风声捲芦竹，雪意满江天。
水落石可数，沙寒鸥自眠。
回头渺城郭，留眼寄山川。
老去重来否，吟余一惘然。
道中寄同舍·其一
作者：孙应时
朝代：宋

风声捲芦竹，雪意满江天。水落石可数，沙寒鸥自眠。回头渺城郭，留眼寄山川。老去重来否，吟馀一惘然。
道中寄同舍·其二
作者：孙应时
朝代：宋
体裁：五言律诗

山色忽相送，江流不作声。别怀初酒醒，病骨更寒侵。一笑已昨梦，百年明此心。故人应念我，数肯寄嘉音。
道傍水行可爱
作者：孙应时
朝代：宋

寒风鸣岁阴，芸物已归静。郊原何萧瑟，松竹自清整。道傍足幽意，林屋甚井井。鸡犬在篱落，沙水暮光映。古来奇逸士，往往托兹境。吾行将安得，怅望沧水永。
道傍水行可爱
作者：孙应时
朝代：宋

寒风鸣岁阴，芸物已归静。
郊原何萧瑟，松竹自清整。
道傍足幽意，林屋甚井井。
鸡犬在篱落，沙水暮光映。
古来奇逸士，往往託兹境。
吾行将安得，怅望沧水永。
遣兴
作者：孙应时
朝代：宋

乾坤纳纳几邮亭，一舸飘然水上萍。短发判随秋草白，双眸刚为好山青。新诗满轴频舒卷，薄酒盈樽自醉醒。世上功名亦何事，谁能愁损叹漂零。
遣兴
作者：孙应时
朝代：宋

干坤纳纳几邮亭，一舸飘然水上萍。
短髮判随秋草白，双眸刚为好山青。
新诗满轴频舒卷，薄酒盈樽自醉醒。
世上功名亦何事，谁能愁损叹漂零。
避难至海陵从先流寓兄弟之招仍邂逅故人冯元礼二首之一
作者：孙应时
朝代：宋

脱身兵火欲何之，不料兹焉过所期。
轩槛如僧萦橘柚，乡关似梦识蒿藜。
弟兄朋友谈平昔，盗贼羌戎问几时。
共约更明王道正，或能一语到天墀。
邑人李子宽公绰以所着十说及论孟解相示极有可敬而老且贫只一子又丧之遂为无告之民復以诗见投览之悽然赠以八句
作者：孙应时
朝代：宋

少日胸中万丈虹，着书老尚有新功。
同乡我惜知君晚，善士天胡赋此穷。
无椁去年悲孔鲤，有家何地客梁鸿。
秋风萧瑟行吟裏，应有中郎识爨桐。
邑人李子宽公绰以所著十说及论孟解相示极有可敬而老且贫只一子又丧之遂为无告之民复以诗见投览之悽然赠以八句
作者：孙应时
朝代：宋

少日胸中万丈虹，著书老尚有新功。同乡我惜知君晚，善士天胡赋此穷。无椁去年悲孔鲤，有家何地客梁鸿。秋风萧瑟行吟里，应有中郎识爨桐。
邵武李公晦方子佳士也以其祖澹轩先生吕之行实挽诗见示为作八句
作者：孙应时
朝代：宋

海内非无士，南中更有公。
一门严礼范，十世笃儒风。
不遇心何媿，虽亡道未穷。
芝兰今鼎盛，天必报阴功。
邵武李公晦方子佳士也以其祖澹轩先生吕之行实挽诗见示为作八句
作者：孙应时
朝代：宋

海内非无士，南中更有公。一门严礼范，十世笃儒风。不遇心何愧，虽亡道未穷。芝兰今鼎盛，天必报阴功。
郑倅是岁七月同游和余韵复和酬之
作者：孙应时
朝代：宋

高人遗世纷，山水好常酷。监州当暑来，风露劳栉沐。千里生清凉，万象入睐瞩。公馀事幽讨，驾言访空谷。岂知丛尔县，有此壮哉瀑。飞盖缭崇阿，响屐穿翠麓。林声疑雨鸣，石怪若釜覆。辉辉倚天剑，凛凛寒水玉。画图见所稀，瑶琴写难足。馀霏湿巾袂，瑩色照眉目。平生此会心，一笑欲捧腹。酒间出新篇，明珠粲盈掬。留作岩壑光，长令鬼神伏。东山怀太傅，濂溪想茂叔。逸兴渺乾坤，真赏谢丝竹。何由频执鞭，云峰恣游宿。
郑倅是岁七月同游和余韵复和酬之
作者：孙应时
朝代：宋
体裁：古风

高人遗世纷，山水好常酷。监州当暑来，风露劳栉沐。千里生清凉，万象入睐瞩。公馀事幽讨，驾言访空谷。岂知丛尔县，有此壮哉瀑。飞盖缭崇阿，响屐穿翠麓。林声疑雨鸣，石怪若釜覆。辉辉倚天剑，凛凛寒水玉。画图见所稀，瑶琴写难足。馀霏湿巾袂，莹色照眉目。平生此会心，一笑欲捧腹。酒间出新篇，明珠粲盈掬。留作岩壑光，长令鬼神伏。东山怀太傅，濂溪想茂叔。逸兴渺乾坤，真赏谢丝竹。何由频执鞭，云峰恣游宿。
郑倅是岁七月同游和余韵復和酬之
作者：孙应时
朝代：宋

高人遗世纷，山水好常酷。
监州当暑来，风露劳栉沐。
千里生清凉，万象入睐瞩。
公余事幽讨，驾言访空谷。
岂知丛尔县，有此壮哉瀑。
飞盖缭崇阿，响屐穿翠麓。
林声疑雨鸣，石怪若釜覆。
辉辉倚天剑，凛凛寒水玉。
画图见所稀，瑶琴写难足。
余霏湿巾袂，莹色照眉目。
平生此会心，一笑欲捧腹。
酒间出新篇，明珠粲盈掬。
留作岩壑光，长令鬼神伏。
东山怀太傅，濂溪想茂叔。
逸兴渺干坤，真赏谢丝竹。
何由频执鞭，云峰恣游宿。
鄞中和张世隆总管春晓即事
作者：孙应时
朝代：宋

春欲归时岂得留，杜鹃声裏翠阴稠。
柳桥总是千丝恨，花径真成万点愁。
东土云山供我老，西湖风月称公游。
相逢一笑难重觅，急趁余芳醉玉舟。
鄞中和张世隆总管春晓即事
作者：孙应时
朝代：宋

春欲归时岂得留，杜鹃声里翠阴稠。柳桥总是千丝恨，花径真成万点愁。东土云山供我老，西湖风月称公游。相逢一笑难重觅，急趁馀芳醉玉舟。
鄞城通守厅和潘文叔梅花韵
作者：孙应时
朝代：宋

未将春草贮鸣蛙，寂寞西湖处士家。正喜数枝斜更好，聊沽一醉醒还赊。骨清是我冰霜侣，心赏从渠锦绣华。不厌相过娱夜永，摘芳和雪试煎茶。
鄞城通守厅和潘文叔梅花韵
作者：孙应时
朝代：宋

未将春草贮鸣蛙，寂寞西湖处士家。
正喜数枝斜更好，聊沽一醉醒还赊。
骨清是我氷霜侣，心赏从渠锦绣华。
不厌相过娱夜永，摘芳和雪试煎茶。
鄞川道中呈友人
作者：孙应时
朝代：宋
体裁：古风

青山不断烟苍苍，梅花如雪东风香。春来天地恰十日，眼见草木生辉光。清溪行舟暮鸣橹，并舡开樽共君语。人生邂逅自可怜，明日江东听江雨。
鄞川道中呈友人
作者：孙应时
朝代：宋

青山不断烟苍苍，梅花如雪东风香。春来天地恰十日，眼见草木生辉光。清溪行舟暮鸣橹，并船开樽共君语。人生邂逅自可怜，明日江东听江雨。
醉中五言一首送杨叔与昆仲
作者：孙应时
朝代：宋
体裁：五言律诗

一杯分夕露，连璧映清湖。北道山方好，西风暑况徂。抡才终远器，发轫更良图。肠断山阳赋，看君气一苏。
重答
作者：孙应时
朝代：宋

万古同山川，八方异风俗。
男儿事弧矢，心目快一瞩。
结交必名胜，旷怀无狭促。
昂昂千丈松，朗朗百间屋。
彼富自钟鼎，我贫甘芋菽。
谁能工俯仰，未许相缚束。
读书头欲白，对客樽无渌。
由来多此士，皎皎驹在谷。
瞿唐候水齐，秋风祛暑溽。
归欤奉亲懽，羹丝鲙江玉。
青衫虽霜叶，已胜袍立鹄。
进退吾何疑，肯事羝羊触。
重答
作者：孙应时
朝代：宋

万古同山川，八方异风俗。男儿事弧矢，心目快一瞩。结交必名胜，旷怀无狭促。昂昂千丈松，朗朗百间屋。彼富自钟鼎，我贫甘芋菽。谁能工俯仰，未许相缚束。读书头欲白，对客樽无渌。由来多此士，皎皎驹在谷。瞿唐候水齐，秋风祛暑溽。归欤奉亲欢，羹丝鲙江玉。青衫虽霜叶，已胜袍立鹄。进退吾何疑，肯事羝羊触。
铁笛亭
作者：孙应时
朝代：宋

铁笛空山巅，悲裂苍崖破。惊起山中人，指点飞仙过。
铁笛亭
作者：孙应时
朝代：宋

铁笛空山巅，悲裂苍崖破。
惊起山中人，指点飞僊过。
闰十月十日自鄞城同史子应如东湖宿月波寺
作者：孙应时
朝代：宋
体裁：七言律诗

不到东湖便十年，短篷还得泛霜天。千林脱叶风如剪，万里无云月满弦。照影婆娑吾老矣，可人潇洒故依然。敲门款语僧窗夜，挑尽寒灯久不眠。
闻南轩张先生下世感惋有作
作者：孙应时
朝代：宋

玉山已失旧端明，何事令人骨屡惊。拆石有声传建业，陨星无处吊南荆。春风未作山川暖，江水何心日夜倾。泪落中宵肠万结，眇然湖海寄吾生。中原天意定何如，岂谓人才不素储。前辈老成今殄瘁，丁年豪隽重萧疏。武侯岁晚出师表，贾谊平生流涕书。社稷无疆恩泽厚，小臣何敢议盈虚。
闻南轩张先生下世感惋有作·其一
作者：孙应时
朝代：宋

玉山已失旧端明，何事令人骨屡惊。拆石有声传建业，陨星无处吊南荆。春风未作山川暖，江水何心日夜倾。泪落中宵肠万结，眇然湖海寄吾生。
闻南轩张先生下世感惋有作·其一
作者：孙应时
朝代：宋

玉山已失旧端明，何事令人骨屡惊。
拆石有声传建业，陨星无处弔南荆。
春风未作山川暖，江水何心日夜倾。
泪落中宵肠万结，眇然湖海寄吾生。
闻南轩张先生下世感惋有作·其二
作者：孙应时
朝代：宋

中原天意定何如，岂谓人才不素储。
前辈老成今殄瘁，丁年豪隽重萧疎。
武侯岁晚出师表，贾谊平生流涕书。
社稷无疆恩泽厚，小臣何敢议盈虚。
闻南轩张先生下世感惋有作·其二
作者：孙应时
朝代：宋

中原天意定何如，岂谓人才不素储。前辈老成今殄瘁，丁年豪隽重萧疏。武侯岁晚出师表，贾谊平生流涕书。社稷无疆恩泽厚，小臣何敢议盈虚。
闽宪克庄以故旧託文公五世孙明仲远征鄙文老退遗弃散逸荷伯宗用昭止善浩渊子勖至善及余表侄孙陈谊予兄子丰仲弟之婿贾熙用昭之从子大年等十余人寒冬连旬日夜录之得五十卷亦已劳矣赋此为谢
作者：孙应时
朝代：宋
体裁：七言律诗

老去斯文付寂寥，寒枝枯甲一遗蜩。虚言自叹真何补，好友相求不惮遥。败箧尘埃烦数子，破窗风雨每连宵。诗成明日寻梅去，共看春风转斗杓。
阅书库
作者：孙应时
朝代：宋

寒儒事业趁三余，细字篝灯手自书。
眼底牙籤富连屋，妙年公子意何如。
阅书库
作者：孙应时
朝代：宋

寒儒事业趁三馀，细字篝灯手自书。眼底牙签富连屋，妙年公子意何如。
阻风泊归舟游浄众寺
作者：孙应时
朝代：宋
体裁：五言律诗

日落风更起，江头船不行。凄凉大夫宅，萧瑟故王城。一醉重楼晚，千秋万古情。愁边动寒角，夜久意难平。
陈传朋和余梅花旧作余再赋此
作者：孙应时
朝代：宋

肌肤冰雪定何神，不用灵犀自辟尘。一笑未妨娱独夜，百花谁敢斗先春。孤山诗侣须君复，吴市仙踪只子真。此外纷纷莫相污，风姨月姊故情亲。
陈传朋和余梅花旧作余再赋此
作者：孙应时
朝代：宋

肌肤冰雪定何神，不用灵犀自辟尘。
一笑未妨娱独夜，百花谁敢斗先春。
孤山诗侣须君復，吴市仙踪只子真。
此外纷纷莫相污，风姨月姊故情亲。
陈正叔县尉见示所著诗文以诗谢之
作者：孙应时
朝代：宋
体裁：七言律诗

文章千古一毫端，妙处工夫到底难。春色无边知造化，海风不断识波澜。看君健笔凌霄汉，照我清窗醒肺肝。宝剑莫忧人未识，光芒须动斗牛寒。
陪戎州范守阎倅饮涪翁溪纪事
作者：孙应时
朝代：宋

元佑人何负，黄郎昔此居。
江山愁思裏，风景醉吟余。
问俗夸遗事，开荒想旧庐。
岩姿自奇怪，谷响故清虚。
鸟语传沽酒，猿吟忆荷锄。
文章喧宇宙，谈笑狎樵渔。
小德长携杖，元明阙寄书。
生涯竟流落，谤誉久乘除。
士固难逃世，天宁独困渠。
朝廷重日月，河雒痛丘墟。
事往真云已，神游信所于。
溪名虽发越，林影尚萧疎。
佳致归商畧，成规易补苴。
春堤要杨柳，夏渚待芙蕖。
名胜新开府，风流得贰车。
追游方自此，雅尚不愁予。
天际归舟远，江干掺袂初。
明年记狂客，万里报何如。
陪戎州范守阎倅饮涪翁溪纪事
作者：孙应时
朝代：宋

元祐人何负，黄郎昔此居。江山愁思里，风景醉吟馀。问俗夸遗事，开荒想旧庐。岩姿自奇怪，谷响故清虚。鸟语传沽酒，猿吟忆荷锄。文章喧宇宙，谈笑狎樵渔。小德长携杖，元明阙寄书。生涯竟流落，谤誉久乘除。士固难逃世，天宁独困渠。朝廷重日月，河雒痛丘墟。事往真云已，神游信所于。溪名虽发越，林影尚萧疏。佳致归商略，成规易补苴。春堤要杨柳，夏渚待芙蕖。名胜新开府，风流得贰车。追游方自此，雅尚不愁予。天际归舟远，江干掺袂初。明年记狂客，万里报何如。
陪章荆州九日登高宴示坐中呈二帅
作者：孙应时
朝代：宋

龙山东畔细腰宫，荆蜀元戎一笑同。正复楼台看戏马，何妨丝管送飞鸿。红萸黄菊年华里，落木长江晚思中。下客无才敌嘲弄，聊须整帽向西风。
陪章荆州九日登高讌示坐中呈二帅
作者：孙应时
朝代：宋

龙山东畔细腰宫，荆蜀元戎一笑同。
正復楼台看戏马，何妨丝管送飞鸿。
红萸黄菊年华裏，落木长江晚思中。
下客无才敌嘲弄，聊须整帽向西风。
隆兴甲申仲冬回自郡城宿龙泉寺遇雪
作者：孙应时
朝代：宋
体裁：五言律诗

乘兴登山寺，匆匆未暇归。偶逢天色变，忽见雪花飞。佛屋浑迷瓦，僧房半掩扉。坐看青嶂老，一笑透禅机。
随凫岩瀑布
作者：孙应时
朝代：宋

高山流水去沉沉，迸落长屏百仞深。暗有冲风起崖腹，散成飞雨到潭心。梯空直下知无计，攀木旁窥战不禁。好著孤亭巧相对，重来应得慰登临。
随鳬岩瀑布
作者：孙应时
朝代：宋

高山流水去沉沉，迸落长屏百仞深。
暗有衝风起崖腹，散成飞雨到潭心。
梯空直下知无计，攀木旁窥战不禁。
好着孤亭巧相对，重来应得慰登临。
雨中过湖
作者：孙应时
朝代：宋
体裁：七言律诗

烟雨平湖短棹归，清秋休作楚词悲。关心千里莼鲈兴，转眼一年橘柚时。好景何妨閒处得，胜怀应少俗人知。相过拊掌有奇事，添得锦囊无数诗。
雪中早起偶作
作者：孙应时
朝代：宋

年来爱雪起清晨，已污纷纷车马尘。
何似柴扉终日闭，静看玉宇一番新。
孤吟岂必烦余子，小酌仍先寿我亲。
更喜丰年报消息，力田甘作太平民。
雪中早起偶作
作者：孙应时
朝代：宋

年来爱雪起清晨，已污纷纷车马尘。何似柴扉终日闭，静看玉宇一番新。孤吟岂必烦馀子，小酌仍先寿我亲。更喜丰年报消息，力田甘作太平民。
雪中次甄云卿监簿韵
作者：孙应时
朝代：宋

屋头栖鹊夜深惊，羽卫琼仙下紫清。
羣玉殿开香未暖，六花阵合战无声。
难教小草呈新翠，可恨疎梅半落英。
卧病袁安自愁绝，履穿谁与问先生。
雪中次甄云卿监簿韵
作者：孙应时
朝代：宋

屋头栖鹊夜深惊，羽卫琼仙下紫清。群玉殿开香未暖，六花阵合战无声。难教小草呈新翠，可恨疏梅半落英。卧病袁安自愁绝，履穿谁与问先生。
雪夜叹
作者：孙应时
朝代：宋
体裁：五言绝句

折竹声相闻，想见雪深尺。愁杀小臣心，桥山葬明日。
雪窦妙高峰诗
作者：孙应时
朝代：宋
体裁：七言律诗

绝壑高崖面面雄，一峰孤起白云中。山连飞瀑斜通寺，人在危亭半倚空。把酒登临非易得，题诗摹写最难工。谁知妙意无穷尽，都在幽人一笛风。
顶山祷雨
作者：孙应时
朝代：宋

官身缚尘事，日日如丝棼。驾言适秋郊，开颜慰艰勤。大田平如席，多稼绿于云。早熟有饷穫，晚播方耦耘。停鞭问父老，笑语何欣欣。今年大好麦，稻复当十分。天应怜百姓，似亦怜令君。我本无善政，谤骂常纷纭。独惭龙公赐，一念如相闻。尚忧北山外，渐有龟坼文。为尔乞终惠，洁齐炷炉薰。何当足吾愿，丰年周九垠。
顶山祷雨
作者：孙应时
朝代：宋

官身缚尘事，日日如丝棼。
驾言适秋郊，开颜慰艰勤。
大田平如席，多稼绿于云。
早熟有饷穫，晚播方耦耘。
停鞭问父老，笑语何欣欣。
今年大好麦，稻復当十分。
天应怜百姓，似亦怜令君。
我本无善政，谤駡常纷纭。
独惭龙公赐，一念如相闻。
尚忧北山外，渐有龟坼文。
为尔乞终惠，洁齐炷炉熏。
何当足吾愿，丰年周九垠。
顷过周叔和见故人石应之诗及诸贤和篇大轴邀余继韵久不暇遣因通五夫诸李丈书划然有怀走笔寄之
作者：孙应时
朝代：宋

别君二十年，往事飞鸟过。相逢歌慷慨，颇复起衰惰。朱颜各华发，此已无可奈。结庐擅青山，吾独为君贺。示我诸贤诗，三叹不忍和。功名付千载，袖出莫轻作。老去会有死，嗟来不如饿。烛湖旁舍酒可沽，胜日相从同醉卧。
顷过周叔和见故人石应之诗及诸贤和篇大轴邀余继韵久不暇遣因通五夫诸李丈书划然有怀走笔寄之
作者：孙应时
朝代：宋

别君二十年，往事飞鸟过。
相逢歌慷慨，颇復起衰惰。
朱颜各华髮，此已无可奈。
结庐擅青山，吾独为君贺。
示我诸贤诗，三叹不忍和。
功名付千载，袖出莫轻作。
老去会有死，嗟来不如饿。
烛湖旁舍酒可沽，胜日相从同醉卧。
题光福刘伯祥所藏东坡枯木及渔村落照图
作者：孙应时
朝代：宋

洒落胸中丘壑，峥嵘海外风霜。幻出小山枯木，教成千载甘棠。夕阳雁影江天，明月芦花醉眠。乞我烟波一叶，伴君西塞山边。
题光福刘伯祥所藏东坡枯木及渔村落照图·其一
作者：孙应时
朝代：宋
体裁：六言诗

洒落胸中丘壑，峥嵘海外风霜。幻出小山枯木，教成千载甘棠。
题光福刘伯祥所藏东坡枯木及渔村落照图·其二
作者：孙应时
朝代：宋
体裁：六言诗

夕阳雁影江天，明月芦花醉眠。乞我烟波一叶，伴君西塞山边。
题光福刘伯祥所藏东坡枯木及渔村落照图十一月二十六夜梦与范石湖各赋梅花六言觉仅记其大意足成二绝·其一
作者：孙应时
朝代：宋
体裁：六言诗

小斋遥夜孤坐，何处香来可人。起看一窗寒月，更怜瘦影相亲。
题寒草岩
作者：孙应时
朝代：宋
体裁：七言绝句

寒草岩前春鸟啼，桃花无数点清溪。我行已到神仙窟，不比渔郎此路迷。
题筹笔驿武侯祠
作者：孙应时
朝代：宋

北出当年此运筹，悠然攲卧与神谋。三军节制驯貔虎，千里糇粮捷马牛。汉业兴亡惟我在，蜀山重复遣人愁。驿前风景应如旧，江水无情日夜流。
题筹笔驿武侯祠
作者：孙应时
朝代：宋

北出当年此运筹，悠然欹卧与神谋。
三军节制驯貔虎，千里糇粮捷马牛。
汉业兴亡惟我在，蜀山重复遣人愁。
驿前风景应如旧，江水无情日夜流。
题黄岩溪
作者：孙应时
朝代：宋
体裁：五言律诗

得雨溪声壮，无风云气多。山花依翠竹，滩石乱寒莎。樵父谷中出，牧儿牛背歌。逢人问尘世，扰扰意如何。
高南仲自云间归退轩盖明府以四诗送之末章专以见及南仲索和遂次其韵
作者：孙应时
朝代：宋

丽泽存相益，和羹忌苟同。别怀长耿耿，见日苦匆匆。经派惩燕说，词源味国风。平生子陈子，一瓣记南丰。鹏鴳逍遥意，鸠鹰变化时。物生良自足，天命本无私。戚戚真何事，平平亦大奇。相逢一笑粲，无语自心知。清镜朝容减，寒灯夜影孤。身曾谙作客，情亦念携孥。宝剑千金重，晴虹万丈舒。功名生感慨，有路莫辞迂。少日诸公后，流年两鬓斑。世情春冰泮，行路太行艰。何计分珠履，空怀对玉山。风期知不浅，逸驾恐难攀。
高南仲自云间归退轩盖明府以四诗送之末章专以见及南仲索和遂次其韵·其一
作者：孙应时
朝代：宋
体裁：五言律诗

丽泽存相益，和羹忌苟同。别怀长耿耿，见日苦匆匆。经派惩燕说，词源味国风。平生子陈子，一瓣记南丰。
高南仲自云间归退轩盖明府以四诗送之末章专以见及南仲索和遂次其韵·其三
作者：孙应时
朝代：宋
体裁：五言律诗

清镜朝容减，寒灯夜影孤。身曾谙作客，情亦念携孥。宝剑千金重，晴虹万丈舒。功名生感慨，有路莫辞迂。
高南仲自云间归退轩盖明府以四诗送之末章专以见及南仲索和遂次其韵·其二
作者：孙应时
朝代：宋

鹏鴳逍遥意，鸠鹰变化时。物生良自足，天命本无私。戚戚真何事，平平亦大奇。相逢一笑粲，无语自心知。
高南仲自云间归退轩盖明府以四诗送之末章专以见及南仲索和遂次其韵·其二
作者：孙应时
朝代：宋

鹏鷃逍遥意，鸠鹰变化时。
物生良自足，天命本无私。
戚戚真何事，平平亦大奇。
相逢一笑粲，无语自心知。
高南仲自云间归退轩盖明府以四诗送之末章专以见及南仲索和遂次其韵·其四
作者：孙应时
朝代：宋
体裁：五言律诗

少日诸公后，流年两鬓斑。世情春冰泮，行路太行艰。何计分珠履，空怀对玉山。风期知不浅，逸驾恐难攀。
黄岩新安镇舟中和王主簿春霁遣兴
作者：孙应时
朝代：宋
体裁：七言绝句

天惜花时雨易晴，鸟知人意唤春醒。归舟兀兀新安路，溪北溪南水正生。
黄岩溪
作者：孙应时
朝代：宋

杜鹃声里谷幽幽，绿水平溪日夜流。花落空山人不到，一川烟雨起春愁。苍山万叠锁荒烟，百道清溪思悄然。只有东风偏识路，马蹄花发自年年。
黄岩溪·其一
作者：孙应时
朝代：宋

杜鹃声裏谷幽幽，绿水平溪日夜流。
花落空山人不到，一川烟雨起春愁。
黄岩溪·其一
作者：孙应时
朝代：宋

杜鹃声里谷幽幽，绿水平溪日夜流。花落空山人不到，一川烟雨起春愁。
黄岩溪·其二
作者：孙应时
朝代：宋

苍山万叠锁荒烟，百道清溪思悄然。只有东风偏识路，马蹄花发自年年。
黄岩溪·其二
作者：孙应时
朝代：宋

苍山万迭锁荒烟，百道清溪思悄然。
只有东风偏识路，马蹄花发自年年。
黄岩郑瀛子仙弱冠入太学五上书论时事以直闻于时老犹不衰客游海陵馆于余一月乃去作诗送之郑方谋少官田故有章末之戏
作者：孙应时
朝代：宋

分手三年不易逢，一觞淮海酹西风。书生君独忧当世，末路人谁识此翁。故国青山愁夜鹤，孤舟白发映秋蓬。归欤束缚公车疏，努力豚蹄祝岁丰。
黄岩郑瀛子仙弱冠入太学五上书论时事以直闻于时老犹不衰客游海陵馆于余一月乃去作诗送之郑方谋少官田故有章末之戏
作者：孙应时
朝代：宋

分手三年不易逢，一觞淮海酹西风。
书生君独忧当世，末路人谁识此翁。
故国青山愁夜鹤，孤舟白髮映秋蓬。
归欤束缚公车疏，努力豚蹄祝岁丰。
黄州呈赵使君
作者：孙应时
朝代：宋

鲁狂不媚世，世亦与我违。平生怀识察，如公良独稀。尘沙二十年，孤舟万里归。见公不忍去，安得长相依。欧苏游息地，草木有辉光。使君何风流，入手两印章。下客亦天幸，音尘许相望。不登醉翁亭，尚能登雪堂。雪堂老居士，赤壁故将军。兰舟醉烟月，羽扇麾风云。登临生感慨，江空水沄沄。从公一长啸，神游傥相闻。
黄州呈赵使君·其一
作者：孙应时
朝代：宋
体裁：古风

鲁狂不媚世，世亦与我违。平生怀识察，如公良独稀。尘沙二十年，孤舟万里归。见公不忍去，安得长相依。
黄州呈赵使君·其三
作者：孙应时
朝代：宋
体裁：古风

雪堂老居士，赤壁故将军。兰舟醉烟月，羽扇麾风云。登临生感慨，江空水沄沄。从公一长啸，神游傥相闻。
黄州呈赵使君·其二
作者：孙应时
朝代：宋
体裁：古风

欧苏游息地，草木有辉光。使君何风流，入手两印章。下客亦天幸，音尘许相望。不登醉翁亭，尚能登雪堂。
七星观
作者：孙觌
朝代：宋
体裁：五言律诗

丘壑心犹在，筋骸老可憎。倚筇欣小愒，躧履看先登。神马何须驾，尻舆本自兴。九关通一路，欲蹑岭云升。
三衢教授陈德召宠贶新篇兼辱寄惠古史赋三小诗为谢
作者：孙觌
朝代：宋

伐树已扫迹，种花今问津。一筇随卧起，四壁空无邻。有怀平生游，老手妙斲轮。去搴柯山秀，尽作泮水芹。裁诗问无恙，寄此岭头云。世人识真少，耳剽得惊坐。安知百尺楼，上有元龙卧。儒官为官曹，学子书吏课。长谣振商音，丽藻发楚些。独有白雪章，妙绝无人和。太史命世豪，始作表传记。著书自一家，亦足见奇伟。寥寥千载向，笔削号古史。排斥已甚哉，不学而见诋。孰云争名者，区区在朝市。
三衢教授陈德召宠贶新篇兼辱寄惠古史赋三小诗为谢·其一
作者：孙觌
朝代：宋

伐树已扫迹，种花今问津。一筇随卧起，四壁空无邻。有怀平生游，老手妙斲轮。去搴柯山秀，尽作泮水芹。裁诗问无恙，寄此岭头云。
三衢教授陈德召宠贶新篇兼辱寄惠古史赋三小诗为谢·其一
作者：孙觌
朝代：宋

伐树已扫迹，种花今问津。
一筇随卧起，四壁空无邻。
有怀平生游，老手妙斵轮。
去搴柯山秀，尽作泮水芹。
裁诗问无恙，寄此岭头云。
三衢教授陈德召宠贶新篇兼辱寄惠古史赋三小诗为谢·其三
作者：孙觌
朝代：宋

太史命世豪，始作表传记。
着书自一家，亦足见奇伟。
寥寥千载向，笔削号古史。
排斥已甚哉，不学而见诋。
孰云争名者，区区在朝市。
三衢教授陈德召宠贶新篇兼辱寄惠古史赋三小诗为谢·其三
作者：孙觌
朝代：宋

太史命世豪，始作表传记。著书自一家，亦足见奇伟。寥寥千载向，笔削号古史。排斥已甚哉，不学而见诋。孰云争名者，区区在朝市。
三衢教授陈德召宠贶新篇兼辱寄惠古史赋三小诗为谢·其二
作者：孙觌
朝代：宋
体裁：古风

世人识真少，耳剽得惊坐。安知百尺楼，上有元龙卧。儒官为官曹，学子书吏课。长谣振商音，丽藻发楚些。独有白雪章，妙绝无人和。
三衢闻都督兵溃常润间怀舍弟而下
作者：孙觌
朝代：宋

紫荆有信欲开花，黄犬无情不到家。偶坐厌闻鸟嚄嚄，杯行喜听鹊查查。同看明月人千里，相望孤云海一涯。骥子熊儿无恙否，风云惨澹斗龙蛇。
三衢闻都督兵溃常润间怀舍弟而下
作者：孙觌
朝代：宋

紫荆有信欲开花，黄犬无情不到家。
偶坐厌闻鸟嚄嚄，杯行喜听鹊查查。
同看明月人千里，相望孤云海一涯。
骥子熊儿无恙否，风云惨澹鬬龙蛇。
与季万郎中陪景思少卿游虎邱景思季万皆有诗某依韵和呈·次季万郎中韵
作者：孙觌
朝代：宋
体裁：七言律诗

玉梯一蹴傍天阍，历历星图手可扪。翠湿佛衣云漠漠，香凝僧幌雨昏昏。曾轩下瞰三吴小，灵阜高齐五岳尊。大句舂容两相敌，暂陪尊酒得重论。
与季万郎中陪景思少卿游虎邱景思季万皆有诗某依韵和呈·次景思少卿韵
作者：孙觌
朝代：宋
体裁：七言律诗

客来听履上云阶，百尺苍藤络断崖。古井千年龙上卧，层邱一曲虎为侪。乍惊河汉悬谈舌，便觉风云入壮怀。小雨随车真有意，待催诗板挂高斋。
与李彦能范安同赴泽民之集饭后野步
作者：孙觌
朝代：宋

提壶声裏有嘉招，步屐寻芳过小桥。
万壑春风笑笙籁，一溪晴日碎琼瑶。
虺隤未忍加鞭去，磊块惟愁着酒浇。
云月娟娟弄人影，醉归扶路莫辞遥。
与李彦能范安同赴泽民之集饭后野步
作者：孙觌
朝代：宋

提壶声里有嘉招，步屐寻芳过小桥。万壑春风笑笙籁，一溪晴日碎琼瑶。虺隤未忍加鞭去，磊块惟愁着酒浇。云月娟娟弄人影，醉归扶路莫辞遥。
东坡先生与蒋魏公游最善宣卿侍郎蓄东坡诗文自公始也心慕手追遂入于室某尝赋景坡堂诗宣卿谓余知音者遂标藏之椟中比守吴门治有状玺书褒进待制敷文阁某驰小舟往贺宣卿出诗三章见属句法华妙为一时绝唱有云正索解人那复得其谁知我固无从此真东坡语也辄次韵书于卷末
作者：孙觌
朝代：宋

家声籍籍冠中州，健笔纵横贯九流。三世祖孙吴郡牧，两朝人物山亭侯。颙卬自快披云睹，衰陋空遗倚玉羞。便恐追锋天上去，不辞投辖为公留。高名迥出中兴日，大句追还正始风。浦上珠回孤月吐，壁间梭跃五云从。景坡堂里参差见，饭颗山头邂逅逢。更欲骑鲸追李白，入门一路羽翰通。洲蕊霏红风澹沱，池光铺练月徘徊。乍惊醉眼生春缬，顿觉诗肠蛰夜雷。坐看千言供刻烛，自甘百罚耻空罍。使君处处栽桃李，为报花奴羯鼓催。
东坡先生与蒋魏公游最善宣卿侍郎蓄东坡诗文自公始也心慕手追遂入于室某尝赋景坡堂诗宣卿谓余知音者遂标藏之椟中比守吴门治有状玺书褒进待制敷文阁某驰小舟往贺宣卿出诗三章见属句法华妙为一时绝唱有云正索解人那复得其谁知我固无从此真东坡语也辄次韵书于卷末·其三
作者：孙觌
朝代：宋

洲蕊霏红风澹沱，池光铺练月徘徊。乍惊醉眼生春缬，顿觉诗肠蛰夜雷。坐看千言供刻烛，自甘百罚耻空罍。使君处处栽桃李，为报花奴羯鼓催。
东坡先生与蒋魏公游最善宣卿侍郎蓄东坡诗文自公始也心慕手追遂入于室某尝赋景坡堂诗宣卿谓余知音者遂标藏之椟中比守吴门治有状玺书褒进待制敷文阁某驰小舟往贺宣卿出诗三章见属句法华妙为一时绝唱有云正索解人那复得其谁知我固无从此真东坡语也辄次韵书于卷末东坡先生与蒋魏公游最善宣卿侍郎蓄东坡诗文自公始也心慕手追遂入于室某尝赋景坡堂诗宣卿谓余知音者遂标藏之椟中比守吴门治有状玺书褒进待制敷文阁某驰小舟往贺宣卿出诗三章见属句法华妙为一时绝唱有云正索解人那复得其谁知我固无从此真东坡语也辄次韵书于卷末·其二
作者：孙觌
朝代：宋
体裁：七言律诗

高名迥出中兴日，大句追还正始风。浦上珠回孤月吐，壁间梭跃五云从。景坡堂里参差见，饭颗山头邂逅逢。更欲骑鲸追李白，入门一路羽翰通。
东坡先生与蒋魏公游最善宣卿侍郎蓄东坡诗文自公始也心慕手追遂入于室某尝赋景坡堂诗宣卿谓余知音者遂标藏之椟中比守吴门治有状玺书褒进待制敷文阁某驰小舟往贺宣卿出诗三章见属句法华妙为一时绝唱有云正索解人那復得其谁知我固无从此真东坡语也辄次韵书于卷末·其三
作者：孙觌
朝代：宋

洲蘂霏红风澹沱，池光铺练月徘徊。
乍惊醉眼生春缬，顿觉诗肠蛰夜雷。
坐看千言供刻烛，自甘百罚耻空罍。
使君处处栽桃李，为报花奴羯鼓催。
东坡先生与蒋魏公游最善宣卿侍郎蓄东坡诗文自公始也心慕手追遂入于室某尝赋景坡堂诗宣卿谓余知音者遂标藏之椟中比守吴门治有状玺书褒进待制敷文阁某驰小舟往贺宣卿出诗三章见属句法华妙为一时绝唱有云正索解人那復得其谁知我固无从此真东坡语也辄次韵书于卷末·其二
作者：孙觌
朝代：宋

高名迥出中兴日，大句追还正始风。
浦上珠回孤月吐，壁间梭跃五云从。
景坡堂裏参差见，饭颗山头邂逅逢。
更欲骑鲸追李白，入门一路羽翰通。
东塔六言二首
作者：孙觌
朝代：宋

翠竹含风袅袅，青山照水重重。窗户无人半掩，一龛香雾空濛。偶与白云共出，忽随倦鸟俱还。明日重寻旧路，桃花流水空山。
东塔六言二首·其一
作者：孙觌
朝代：宋

翠竹含风袅袅，青山照水重重。窗户无人半掩，一龛香雾空濛。
东塔六言二首·其一
作者：孙觌
朝代：宋

翠竹含风袅袅，青山照水重重。
窗户无人半掩，一龛香雾空蒙。
东塔六言二首·其二
作者：孙觌
朝代：宋
体裁：六言诗

偶与白云共出，忽随倦鸟俱还。明日重寻旧路，桃花流水空山。
两日复往次前韵
作者：孙觌
朝代：宋

寒蔬离离银线乱，冻醴滟滟玉井深。坐看庭松翘翠盖，行穿野菊布黄金。犬迎客入喜见尾，鹊随人语欣会心。俗里淹留怕轑釜，驱儿招唤得重临。
两日復往次前韵
作者：孙觌
朝代：宋

寒蔬离离银綫乱，冻醴滟滟玉井深。
坐看庭松翘翠盖，行穿野菊布黄金。
犬迎客入喜见尾，鹊随人语欣会心。
俗裏淹留怕轑釜，驱儿招唤得重临。
中兴颂
作者：孙觌
朝代：宋

水部天宝中兴碑，浯溪摩崖天与齐。龙亡虎逝今已矣，太宗社稷犹巍巍。泗滨九鼎不复出，陈仓石鼓今已非。岿然独立湘水上，往往或有神司之。我亦系舟石壁下，老眼惊顾眩欲迷。星图错落树挂斗，云物黯淡天投霓。遗忠寂寂閟千载，山颓木坏知河□。踟蹰对立三太息，风雨夜啸猩鼯悲。
中兴颂
作者：孙觌
朝代：宋

水部天宝中兴碑，浯溪摩崖天与齐。
龙亡虎逝今已矣，太宗社稷犹巍巍。
泗滨九鼎不復出，陈仓石鼓今已非。
岿然独立湘水上，往往或有神司之。
我亦繫舟石壁下，老眼惊顾眩欲迷。
星图错落树挂斗，云物黯淡天投霓。
遗忠寂寂閟千载，山颓木坏知河□。
踟蹰对立三太息，风雨夜啸猩鼯悲。
丰绩堂
作者：孙觌
朝代：宋
体裁：七言律诗

惊沙扑面犬羊腥，坐啸胡床却五兵。未忍焚庐攻腐鼠，要须劈水脍长鲸。收身且护千金璧，琢句尤夸五字城。筑室挂冠真漫耳，麒麟图画有高营。
临安罗氏占春轩
作者：孙觌
朝代：宋
体裁：七言绝句

扶疏绕屋树葱茏，一笑欢迎得此翁。燕麦兔葵俱扫地，只栽桃李占春风。
临安道中二首
作者：孙觌
朝代：宋

莽莽原野迥，练练沙水清。径封面苔滑，树陨风箨鸣。小立听鸟语，深寻见鱼行。夕阳红未敛，彷佛见参横。微流隐复见，一曲宛秋蛇。柳老虫巢叶，潮平鸟篆沙。青鞋踏雨滑，乌帽倚风斜。何处堪携手，宜城卖酒家。
临安道中二首·其一
作者：孙觌
朝代：宋
体裁：五言律诗

莽莽原野迥，练练沙水清。径封面苔滑，树陨风箨鸣。小立听鸟语，深寻见鱼行。夕阳红未敛，彷佛见参横。
临安道中二首·其二
作者：孙觌
朝代：宋

微流隐复见，一曲宛秋蛇。柳老虫巢叶，潮平鸟篆沙。青鞋踏雨滑，乌帽倚风斜。何处堪携手，宜城卖酒家。
临安道中二首·其二
作者：孙觌
朝代：宋

微流隐復见，一曲宛秋蛇。
柳老虫巢叶，潮平鸟篆沙。
青鞋踏雨滑，乌帽倚风斜。
何处堪携手，宜城卖酒家。
主簿甥孙小舟载白菊一本见遗赋二小诗为谢
作者：孙觌
朝代：宋

飞琼乘月下瑶台，老眼惊窥一笑开。冰雪定嫌诗酒污，不应更待白衣来。水槛吹香风渐渐，月丛泛彩露团团。高情不入梨花梦，蝶乱蜂狂可得干。
主簿甥孙小舟载白菊一本见遗赋二小诗为谢·其一
作者：孙觌
朝代：宋
体裁：七言绝句

飞琼乘月下瑶台，老眼惊窥一笑开。冰雪定嫌诗酒污，不应更待白衣来。
主簿甥孙小舟载白菊一本见遗赋二小诗为谢·其二
作者：孙觌
朝代：宋
体裁：七言绝句

水槛吹香风渐渐，月丛泛彩露团团。高情不入梨花梦，蝶乱蜂狂可得干。
九日次献花铺
作者：孙觌
朝代：宋
体裁：五言律诗

古路三叉口，青裙两髻丫。更无陶令菊，空想卫公花。破屋堆黄叶，清江缭白沙。殷勤邀一醉，蜑酒压梨楂。
书事二首
作者：孙觌
朝代：宋

坐睡抛书卷，行歌泥酒杯。那能钻故纸，莫自耻虚罍。闲把吟须撚，欣逢笑口开。独醒竟何事，空腹吼饥雷。谋身殊落落，随俗信悠悠。但使真心住，何嫌老语偷。乘风岂有待，过坎且复休。人生如寄耳，岂恨拙于鸠。
书事二首·其一
作者：孙觌
朝代：宋

坐睡抛书卷，行歌泥酒杯。
那能钻故纸，莫自耻虚罍。
闲把吟须捻，欣逢笑口开。
独醒竟何事，空腹吼饥雷。
书事二首·其一
作者：孙觌
朝代：宋

坐睡抛书卷，行歌泥酒杯。那能钻故纸，莫自耻虚罍。闲把吟须撚，欣逢笑口开。独醒竟何事，空腹吼饥雷。
书事二首·其二
作者：孙觌
朝代：宋

谋身殊落落，随俗信悠悠。但使真心住，何嫌老语偷。乘风岂有待，过坎且复休。人生如寄耳，岂恨拙于鸠。
书事二首·其二
作者：孙觌
朝代：宋

谋身殊落落，随俗信悠悠。
但使真心住，何嫌老语偷。
乘风岂有待，过坎且復休。
人生如寄耳，岂恨拙于鸠。
京口普照寺
作者：孙觌
朝代：宋

败屋茨生草，崩崖蔓老藤。布金无长者，持钵有残僧。拨刺鱼跳釜，睢盱鼠瞰灯。炎炎三伏暑，岑绝冷如冰。
京口普照寺
作者：孙觌
朝代：宋

败屋茨生草，崩崖蔓老藤。
布金无长者，持钵有残僧。
拨刺鱼跳釡，睢盱鼠瞰灯。
炎炎三伏暑，岑绝冷如冰。
仙游山九日叹逝二首
作者：孙觌
朝代：宋

伤心玉案两眉齐，永负黄花九日期。万里炎州嗟我老，百年青泪向君垂。俱飞蛱蝶愁看汝，醉把茱萸欲对谁。独立西风搔短发，一生遗恨一愁悲。割肉早归三伏日，传柑赐饮上元灯。那知一恸殊方去，独向高台此日登。泪湿西风生眼缬，梦回残夜起衣棱。孤鸾别鹄知何处，泉路茫茫唤不应。
仙游山九日叹逝二首·其一
作者：孙觌
朝代：宋

伤心玉案两眉齐，永负黄花九日期。
万里炎州嗟我老，百年青泪向君垂。
俱飞蛱蜨愁看汝，醉把茱萸欲对谁。
独立西风搔短髪，一生遗恨一愁悲。
仙游山九日叹逝二首·其一
作者：孙觌
朝代：宋

伤心玉案两眉齐，永负黄花九日期。万里炎州嗟我老，百年青泪向君垂。俱飞蛱蝶愁看汝，醉把茱萸欲对谁。独立西风搔短发，一生遗恨一愁悲。
仙游山九日叹逝二首·其二
作者：孙觌
朝代：宋
体裁：七言律诗

割肉早归三伏日，传柑赐饮上元灯。那知一恸殊方去，独向高台此日登。泪湿西风生眼缬，梦回残夜起衣棱。孤鸾别鹄知何处，泉路茫茫唤不应。
何倅利见许出侍儿袭明用前韵赋诗再和
作者：孙觌
朝代：宋

平生惯见有司空，肠断苏州一盼中。此夜相忘千里月，他年应恨五更风。坐中不乐无三粲，客里相逢祗两翁。急雨催诗更萧瑟，小窗寒夜一灯同。锦堂莲烛夜光空，喜笑蝉联绣户中。尘绕梁飞歌白雪，袜凌波去舞回风。投梭且莫惊狂客，却扇何妨眩醉翁。青鸟殷勤问消息，留髡灭烛许谁同。
何倅利见许出侍儿袭明用前韵赋诗再和·其一
作者：孙觌
朝代：宋

平生惯见有司空，肠断苏州一盼中。
此夜相忘千里月，他年应恨五更风。
坐中不乐无三粲，客裏相逢祗两翁。
急雨催诗更萧瑟，小窗寒夜一灯同。
何倅利见许出侍儿袭明用前韵赋诗再和·其一
作者：孙觌
朝代：宋

平生惯见有司空，肠断苏州一盼中。此夜相忘千里月，他年应恨五更风。坐中不乐无三粲，客里相逢祗两翁。急雨催诗更萧瑟，小窗寒夜一灯同。
何倅利见许出侍儿袭明用前韵赋诗再和·其二
作者：孙觌
朝代：宋

锦堂莲烛夜光空，喜笑蝉联绣户中。
尘绕梁飞歌白雪，袜凌波去舞回风。
投梭且莫惊狂客，却扇何妨眩醉翁。
青鸟殷勤问消息，留髠灭烛许谁同。
何倅利见许出侍儿袭明用前韵赋诗再和·其二
作者：孙觌
朝代：宋

锦堂莲烛夜光空，喜笑蝉联绣户中。尘绕梁飞歌白雪，袜凌波去舞回风。投梭且莫惊狂客，却扇何妨眩醉翁。青鸟殷勤问消息，留髡灭烛许谁同。
何利见新居四咏 其一 种德堂
作者：孙觌
朝代：宋

种德固自期百年，阴功可以宥十世。地灵崛郁荫万家，门大峥嵘纳千驷。老椿已老卧山根，戢戢阶庭满兰蕙。王郎故有青毡存，郑公又改缁衣敝。
何利见新居四咏 其三 偃寂轩
作者：孙觌
朝代：宋

玉辂亲巡万里沙，金鞭断折五侯家。胡尘阗空箭满眼，天地黤惨推龙蛇。何郎筑室山间曲，桃花流水空藏遮。一榻清风驾两腋，尚嫌蚁斗静中哗。
何利见新居四咏 其四 燕起轩
作者：孙觌
朝代：宋

竹坞松窗静者居，醉乡一梦追华胥。乱山攒青霭崷崒，老树偃翠横扶疏。主人投辖防客走，醉倒自有蛾眉扶。烁烁笼灯红一朵，孤芳独自占春馀。
何利见新居四咏·偃寂轩
作者：孙觌
朝代：宋

玉辂亲巡万里沙，金鞭断折五侯家。
胡尘阗空箭满眼，天地黤惨推龙蛇。
何郎筑室山间曲，桃花流水空藏遮。
一榻清风驾两腋，尚嫌蚁鬬静中譁。
何利见新居四咏·停云阁
作者：孙觌
朝代：宋
体裁：古风

桃李卧开樱半吐，嗟我怀人道伊阻。偶来见此衣上云，忽去已作山下雨。青青可藉草忘忧，昵昵如闻花解语。举鞭试问并州儿，酩酊醉翁在何许。
何利见新居四咏·燕起轩
作者：孙觌
朝代：宋

竹坞松窗静者居，醉乡一梦追华胥。
乱山攒青霭崷崒，老树偃翠横扶疏。
主人投辖防客走，醉倒自有蛾眉扶。
烁烁笼灯红一朵，孤芳独自占春余。
何利见新居四咏·种德堂
作者：孙觌
朝代：宋

种德固自期百年，阴功可以宥十世。地灵崛郁荫万家，门大峥嵘纳千驷。老椿已老卧山根，戢戢阶庭满兰蕙。王郎故有青毡存，郑公又改缁衣敝。桃李卧开樱半吐，嗟我怀人道伊阻。偶来见此衣上云，忽去已作山下雨。青青可藉草忘忧，昵昵如闻花解语。举鞭试问并州儿，酩酊醉翁在何许。玉辂亲巡万里沙，金鞭断折五侯家。胡尘阗空箭满眼，天地黤惨推龙蛇。何郎筑室山间曲，桃花流水空藏遮。一榻清风驾两腋，尚嫌蚁斗静中哗。竹坞松窗静者居，醉乡一梦追华胥。乱山攒青霭崷崒，老树偃翠横扶疏。主人投辖防客走，醉倒自有蛾眉扶。烁烁笼灯红一朵，孤芳独自占春馀。
何利见新居四咏·种德堂
作者：孙觌
朝代：宋

种德固自期百年，阴功可以宥十世。
地灵崛鬰荫万家，门大峥嵘纳千驷。
老椿已老卧山根，戢戢阶庭满兰蕙。
王郎故有青毡存，郑公又改缁衣敝。
何嘉会以侍儿归彭生小诗戏之
作者：孙觌
朝代：宋

浮苍宛宛两眉长，泻碧汪汪一鉴光。山海相逢非浪语，小孤明日嫁彭郎。
何嘉会以侍儿归彭生小诗戏之
作者：孙觌
朝代：宋

浮苍宛宛两眉长，泻碧汪汪一鑑光。
山海相逢非浪语，小孤明日嫁彭郎。
何嘉会寺丞遣嫁侍儿袭明有诗次韵
作者：孙觌
朝代：宋

鲁阳之戈倚半空，谁能一却日再中。惊回十二巫山雨，永隔三千弱水风。廋语尚传黄绢妇，多情好在紫髯翁。谪仙尚有杯中月，独舞婆娑醉影同。哀蝉已逐梦云空，锦字参差在眼中。应似桃花贪结子，任教柳絮舞随风。留春不住无樊子，隔水遥看有杜翁。无那丁宁花鸟使，丁香偷结两心同。
何嘉会寺丞遣嫁侍儿袭明有诗次韵·其一
作者：孙觌
朝代：宋
体裁：七言律诗

鲁阳之戈倚半空，谁能一却日再中。惊回十二巫山雨，永隔三千弱水风。廋语尚传黄绢妇，多情好在紫髯翁。谪仙尚有杯中月，独舞婆娑醉影同。
何嘉会寺丞遣嫁侍儿袭明有诗次韵·其二
作者：孙觌
朝代：宋
体裁：七言律诗

哀蝉已逐梦云空，锦字参差在眼中。应似桃花贪结子，任教柳絮舞随风。留春不住无樊子，隔水遥看有杜翁。无那丁宁花鸟使，丁香偷结两心同。
余南迁次临川奏庐陵道属闻盗掠高安新淦之间少留仙游山道祠是时庭下木犀花盛开漫山皆大松一峰苍然终日游愒其下各赋诗一篇
作者：孙觌
朝代：宋

檐牙啄林杪，华殿浮青红。天风吹泬寥，万籁酣笙镛。木犀已著花，濯濯秋雨中。赪姿出素面，一洗丹粉空。幽香袭巾袂，冷艳栖房栊。迫此芳岁残，一笑谁当供。群仙立通明，矫矫骖鸾龙。相随归阆苑，遗恨寄西风。历历水中榆，地远连玉京。抡材上华屋，袅袅黄金茎。苍官表独立，垂胡交缦缨。根深崖峤壮，势压山岳倾。万牛挽不回，老气空峥嵘。夜半风雨会，岁晚龙蛇升。我来不忍去，绕树三匝行。珍重金石交，待我烹茯苓。
余南迁次临川奏庐陵道属闻盗掠高安新淦之间少留仙游山道祠是时庭下木犀花盛开漫山皆大松一峰苍然终日游愒其下各赋诗一篇·其一
作者：孙觌
朝代：宋

檐牙啄林杪，华殿浮青红。
天风吹泬寥，万籁酣笙镛。
木犀已着花，濯濯秋雨中。
赪姿出素面，一洗丹粉空。
幽香袭巾袂，冷艷栖房栊。
迫此芳岁残，一笑谁当供。
羣仙立通明，矫矫骖鸾龙。
相随归阆苑，遗恨寄西风。
余南迁次临川奏庐陵道属闻盗掠高安新淦之间少留仙游山道祠是时庭下木犀花盛开漫山皆大松一峰苍然终日游愒其下各赋诗一篇·其二
作者：孙觌
朝代：宋
体裁：古风

历历水中榆，地远连玉京。抡材上华屋，袅袅黄金茎。苍官表独立，垂胡交缦缨。根深崖峤壮，势压山岳倾。万牛挽不回，老气空峥嵘。夜半风雨会，岁晚龙蛇升。我来不忍去，绕树三匝行。珍重金石交，待我烹茯苓。
余大观中偕何袭明登仕同为太学诸生别后二十六年余□南迁道清江袭明逆余于新淦之洲上苍颜白发大略相似感叹之馀饮酒赋诗以为笑乐袭明笔力雄赡操纸立就凡六七反必用前韵余继和者十二篇云
作者：孙觌
朝代：宋

亡弓堕甑一时空，梦断南柯午枕中。便有樽罍追北海，更无尘土污西风。驱牛懒卧山中相，失马来看塞上翁。从此卜邻成二老，鸡豚社酒与君同。龙媒去尽马群空，一曲阳春在郢中。浩浩百川齐赴海，蓬蓬万窍总号风。谁怜楚国沈湘客，独有商山避世翁。闾里应容投缓急，风波千里一舟同。
余大观中偕何袭明登仕同为太学诸生别后二十六年余□南迁道清江袭明逆余于新淦之洲上苍颜白发大略相似感叹之馀饮酒赋诗以为笑乐袭明笔力雄赡操纸立就凡六七反必用前韵余继和者十二篇云·其二
作者：孙觌
朝代：宋

龙媒去尽马群空，一曲阳春在郢中。浩浩百川齐赴海，蓬蓬万窍总号风。谁怜楚国沈湘客，独有商山避世翁。闾里应容投缓急，风波千里一舟同。
余大观中偕何袭明登仕同为太学诸生别后二十六年余□南迁道清江袭明逆余于新淦之洲上苍颜白髪大略相似感嘆之余饮酒赋诗以为笑乐袭明笔力雄赡操纸立就凡六七反必用前韵余继和者十二篇云·其一
作者：孙觌
朝代：宋
体裁：七言律诗

亡弓堕甑一时空，梦断南柯午枕中。便有樽罍追北海，更无尘土污西风。驱牛懒卧山中相，失马来看塞上翁。从此卜邻成二老，鸡豚社酒与君同。
余大观中偕何袭明登仕同为太学诸生别后二十六年余□南迁道清江袭明逆余于新淦之洲上苍颜白髪大略相似感嘆之余饮酒赋诗以为笑乐袭明笔力雄赡操纸立就凡六七反必用前韵余继和者十二篇云·其二
作者：孙觌
朝代：宋

龙媒去尽马羣空，一曲阳春在郢中。
浩浩百川齐赴海，蓬蓬万窍总号风。
谁怜楚国沈湘客，独有商山避世翁。
闾里应容投缓急，风波千里一舟同。
余杭闻出师
作者：孙觌
朝代：宋

国蹙连羣盗，时危仗老臣。
分忧当北顾，请幸且东巡。
肘足仪三晋，创痍又一秦。
不眠听野哭，愁杀路傍人。
侍郎唐公挽词
作者：孙觌
朝代：宋

危言屡伏青蒲上，直笔犹存白简中。但见刳蟆救月蚀，孰知炼石补天空。牛鸣尚斗床头蚁，蛇影犹悬屋底弓。一代风流今顿尽，佳城白日卧滕公。
侍郎唐公挽词
作者：孙觌
朝代：宋

危言屡伏青蒲上，直笔犹存白简中。
但见刳蟆救月蚀，孰知炼石补天空。
牛鸣尚鬬床头蚁，蛇影犹悬屋底弓。
一代风流今顿尽，佳城白日卧滕公。
信安郡夫人挽词二首
作者：孙觌
朝代：宋

蝉联女公子，汤沐郡夫人。籍著金闺密，纶褒衮字新。千葩朝阆苑，双剑化平津。唧唧虫吟夜，梁空落暗尘。夫拥侍臣櫜，儿乘刺史轺。涧蘋借采采，风棘盛夭夭。尚想莱班戏，空留楚挽招。魌头引丹旐，千古閟山椒。
信安郡夫人挽词二首·其一
作者：孙觌
朝代：宋

蝉联女公子，汤沐郡夫人。
籍着金闺密，纶褒衮字新。
千葩朝阆苑，双剑化平津。
唧唧虫吟夜，梁空落暗尘。
信安郡夫人挽词二首·其一
作者：孙觌
朝代：宋

蝉联女公子，汤沐郡夫人。籍著金闺密，纶褒衮字新。千葩朝阆苑，双剑化平津。唧唧虫吟夜，梁空落暗尘。
信安郡夫人挽词二首·其二
作者：孙觌
朝代：宋

夫拥侍臣櫜，儿乘刺史轺。
涧苹借采采，风棘盛夭夭。
尚想莱班戏，空留楚挽招。
魌头引丹旐，千古閟山椒。
信安郡夫人挽词二首·其二
作者：孙觌
朝代：宋

夫拥侍臣櫜，儿乘刺史轺。涧蘋借采采，风棘盛夭夭。尚想莱班戏，空留楚挽招。魌头引丹旐，千古閟山椒。
修上人以楞严圆觉二经见寄书六言一偈
作者：孙觌
朝代：宋

月标指上自见，珠系衣中可寻。卷去与人遮眼，却来问佛徵心。
修上人以楞严圆觉二经见寄书六言一偈
作者：孙觌
朝代：宋

月标指上自见，珠繫衣中可寻。
卷去与人遮眼，却来问佛徴心。
光禄董公挽词二首
作者：孙觌
朝代：宋

旧学江都相，遗忠太史家。绛帷今寂寞，青简尚光华。谩奏三千牍，犹传四十车。诸生半齐鲁，东望涕横斜。帐殿旌旗卷，辕门鼓角悲。江边五马渡，天上六龙飞。感愤冠冲发，追攀肘见衣。兴元戡难日，零落寸心违。
光禄董公挽词二首·其一
作者：孙觌
朝代：宋
体裁：五言律诗

旧学江都相，遗忠太史家。绛帷今寂寞，青简尚光华。谩奏三千牍，犹传四十车。诸生半齐鲁，东望涕横斜。
光禄董公挽词二首·其二
作者：孙觌
朝代：宋

帐殿旌旗卷，辕门鼓角悲。江边五马渡，天上六龙飞。感愤冠冲发，追攀肘见衣。兴元戡难日，零落寸心违。
光禄董公挽词二首·其二
作者：孙觌
朝代：宋

帐殿旌旗卷，辕门鼓角悲。
江边五马渡，天上六龙飞。
感愤冠衝髮，追攀肘见衣。
兴元戡难日，零落寸心违。
入象州界
作者：孙觌
朝代：宋

须贾之罪发可数，张仪之辨舌空存。以身藏怨今如此，不死投荒感上恩。殊俗若为投缓急，故交何处问寒温。多情鸟鹊真幽伴，莫遣张罗翟尉门。
入象州界
作者：孙觌
朝代：宋

须贾之罪髮可数，张仪之辨舌空存。
以身藏怨今如此，不死投荒感上恩。
殊俗若为投缓急，故交何处问寒温。
多情鸟鹊真幽伴，莫遣张罗翟尉门。
全州道中
作者：孙觌
朝代：宋

桑柘十里交，乌犍随两童。
川平牛背稳，一笛横秋风。
漠漠水云裏，蒙蒙烟雨中。
人牛相尔汝，行过乱山东。
全州道中
作者：孙觌
朝代：宋

桑柘十里交，乌犍随两童。川平牛背稳，一笛横秋风。漠漠水云里，濛濛烟雨中。人牛相尔汝，行过乱山东。
六言赠鹤林山长老二首
作者：孙觌
朝代：宋

玄豹文章雾沐，老龙头角泥蟠。莫恨青苔蹋破，要令红柿分残。黄鹤林中佛国，杜鹃花里仙山。粗了一生事大，来从半日僧闲。
六言赠鹤林山长老二首·其一
作者：孙觌
朝代：宋
体裁：六言诗

玄豹文章雾沐，老龙头角泥蟠。莫恨青苔蹋破，要令红柿分残。
六言赠鹤林山长老二首·其二
作者：孙觌
朝代：宋

黄鹤林中佛国，杜鹃花裏仙山。
粗了一生事大，来从半日僧闲。
六言赠鹤林山长老二首·其二
作者：孙觌
朝代：宋

黄鹤林中佛国，杜鹃花里仙山。粗了一生事大，来从半日僧闲。
兰溪津亭病起二首
作者：孙觌
朝代：宋

离乱纷纷醉尉多，将军独夜灞亭过。旅巢对鵩占行役，客俎悬蛇卧宿痾。双鬓尽从愁里白，衰颜时向酒中酡。云翻雨覆须臾耳，未用区区较唯阿。风波涌地千沤发，创痏钻皮百箭攻。药裹关心防二竖，谤书盈箧忤三虫。剖瓜女隶方求巧，结柳奴星也送穷。笑我平生持蟹手，未应咄咄左书空。
兰溪津亭病起二首·其一
作者：孙觌
朝代：宋

离乱纷纷醉尉多，将军独夜灞亭过。旅巢对鵩占行役，客俎悬蛇卧宿痾。双鬓尽从愁里白，衰颜时向酒中酡。云翻雨覆须臾耳，未用区区较唯阿。
兰溪津亭病起二首·其一
作者：孙觌
朝代：宋

离乱纷纷醉尉多，将军独夜灞亭过。
旅巢对鵩占行役，客爼悬蛇卧宿痾。
双鬓尽从愁裏白，衰颜时向酒中酡。
云翻雨覆须臾耳，未用区区较唯阿。
兰溪津亭病起二首·其二
作者：孙觌
朝代：宋
体裁：七言律诗

风波涌地千沤发，创痏钻皮百箭攻。药裹关心防二竖，谤书盈箧忤三虫。剖瓜女隶方求巧，结柳奴星也送穷。笑我平生持蟹手，未应咄咄左书空。
兴化朱公大卿没于庚申岁既除丧矣其子彦寔过余于晋陵留十日而别赋二小诗以饯之
作者：孙觌
朝代：宋

百感关心老泪潸，一抔埋玉卧空山。著鞭竟看驹千里，窥管初惊豹一斑。贫病故侯今白发，风流公子尚青纶。不须优孟追谐笑，已见遗珠合浦还。柴扉忽枉故人车，躧履欢迎一笑初。梦里覆蕉疑有鹿，食前弹铗叹无鱼。匆匆注瓦浇村酿，草草供盘折野蔬。他日死生君一访，上林鸿雁有书无。
兴化朱公大卿没于庚申岁既除丧矣其子彦寔过余于晋陵留十日而别赋二小诗以饯之·其一
作者：孙觌
朝代：宋

百感关心老泪潸，一抔埋玉卧空山。
着鞭竟看驹千里，闚管初惊豹一斑。
贫病故侯今白髪，风流公子尚青纶。
不须优孟追谐笑，已见遗珠合浦还。
兴化朱公大卿没于庚申岁既除丧矣其子彦寔过余于晋陵留十日而别赋二小诗以饯之·其二
作者：孙觌
朝代：宋

柴扉忽枉故人车，躧履欢迎一笑初。
梦裏覆蕉疑有鹿，食前弹铗叹无鱼。
匆匆注瓦浇村醸，草草供盘折野蔬。
他日死生君一访，上林鸿雁有书无。
兴化朱公大卿没于庚申岁既除丧矣其子彦寔过余于晋陵留十日而别赋二小诗以饯之·其二
作者：孙觌
朝代：宋

柴扉忽枉故人车，躧履欢迎一笑初。梦里覆蕉疑有鹿，食前弹铗叹无鱼。匆匆注瓦浇村酿，草草供盘折野蔬。他日死生君一访，上林鸿雁有书无。
再和
作者：孙觌
朝代：宋

乌啼鹊噪晚庭空，并舍相呼入酒中。逐影故惭夸父日，披襟聊快楚王风。牛衣泣卧悲游子，鸠杖欢迎愧老翁。笑我独醒成底事，一邱之貉古今同。沙平雪漫水涵空，路入千岩紫翠中。村远微明渔舍火，楼高斜矗酒旗风。可怜方外狂司马，来伴田中一秃翁。南北相望三十载，心期不改断金同。
再和
作者：孙觌
朝代：宋

二年客尘土，独夜忧悄悄。
遇酒一破颜，歌呼醉连晓。
寸心为谁明，伴此孤月皎。
枯柟鬰峥嵘，老干空自表。
蚁穿万孔萃，蛛挂千丝扰。
白鹤逝不来，岂敢更择鸟。
再和
作者：孙觌
朝代：宋

二年客尘土，独夜忧悄悄。遇酒一破颜，歌呼醉连晓。寸心为谁明，伴此孤月皎。枯楠郁峥嵘，老干空自表。蚁穿万孔萃，蛛挂千丝扰。白鹤逝不来，岂敢更择鸟。
再和
作者：孙觌
朝代：宋

瘴雨蛮烟扫地空，众星环列拱天中。豹章尚隐南山雾，鹏背将抟北海风。麟阁似闻登汉将，鹿门犹自卧庞翁。低头莫负平生志，冠盖风云万里同。夜鹤悲鸣蕙帐空，一身今在百忧中。惊魂尚喘吴牛月，短翮甘随宋鹢风。且与龟鱼为地主，不将鹅鸭恼邻翁。超然世态谁君似，兰菊春秋自不同。
再和·其一
作者：孙觌
朝代：宋
体裁：七言律诗

乌啼鹊噪晚庭空，并舍相呼入酒中。逐影故惭夸父日，披襟聊快楚王风。牛衣泣卧悲游子，鸠杖欢迎愧老翁。笑我独醒成底事，一邱之貉古今同。
再和·其一
作者：孙觌
朝代：宋
体裁：七言律诗

瘴雨蛮烟扫地空，众星环列拱天中。豹章尚隐南山雾，鹏背将抟北海风。麟阁似闻登汉将，鹿门犹自卧庞翁。低头莫负平生志，冠盖风云万里同。
再和·其二
作者：孙觌
朝代：宋
体裁：七言律诗

夜鹤悲鸣蕙帐空，一身今在百忧中。惊魂尚喘吴牛月，短翮甘随宋鹢风。且与龟鱼为地主，不将鹅鸭恼邻翁。超然世态谁君似，兰菊春秋自不同。
再和·其二
作者：孙觌
朝代：宋
体裁：七言律诗

沙平雪漫水涵空，路入千岩紫翠中。村远微明渔舍火，楼高斜矗酒旗风。可怜方外狂司马，来伴田中一秃翁。南北相望三十载，心期不改断金同。
再用前韵
作者：孙觌
朝代：宋

千骑森森响铁衣，日上铜环四扇扉。何妨指点银瓶索，直须倒著接篱归。已邀明月三人共，更看红尘一骑飞。何日渊明赋归去，晨光前路正熹微。
再用前韵
作者：孙觌
朝代：宋

千骑森森响铁衣，日上铜环四扇扉。
何妨指点银缾索，直须倒着接篱归。
已邀明月三人共，更看红尘一骑飞。
何日渊明赋归去，晨光前路正熹微。
再用前韵四首
作者：孙觌
朝代：宋

猎猎青旗傍酒家，映门杨柳受风斜。行穿细路迷芳草，坐对空樽数落花。藜杖醉扶悲确荦，角巾攲倒露苍华。故山渺莽愁眉外，翠竹青蒲绕白沙。万事破除惟有酒，半生劳苦坐看书。青鞋云水扁舟去，朱毂风尘一梦馀。战格连云胡骑满，断弦挂壁旧交疏。春泥活活朝天路，犹有和公擅一车。亹亹交情青眼见，纷纷穷路白头新。地偏壤断门无辙，衣敝囊空甑有尘。但见荒村连虎穴，那知曳水暴龙鳞。谁人手挽天河去，一洗郊原浩荡春。胡尘惨惨缠林莽，海气纷纷接淼漫。天上空传脩月斧，人中那见切云冠。干戈未解千忧结，杯酒相逢一笑宽。老眼逢春只思睡，花枝浑似雾中看。
再用前韵四首·其一
作者：孙觌
朝代：宋

猎猎青旗傍酒家，映门杨柳受风斜。行穿细路迷芳草，坐对空樽数落花。藜杖醉扶悲确荦，角巾攲倒露苍华。故山渺莽愁眉外，翠竹青蒲绕白沙。
再用前韵四首·其一
作者：孙觌
朝代：宋

猎猎青旗傍酒家，映门杨柳受风斜。
行穿细路迷芳草，坐对空樽数落花。
藜杖醉扶悲确荦，角巾欹倒露苍华。
故山渺莽愁眉外，翠竹青蒲绕白沙。
再用前韵四首·其三
作者：孙觌
朝代：宋
体裁：七言律诗

亹亹交情青眼见，纷纷穷路白头新。地偏壤断门无辙，衣敝囊空甑有尘。但见荒村连虎穴，那知曳水暴龙鳞。谁人手挽天河去，一洗郊原浩荡春。
再用前韵四首·其二
作者：孙觌
朝代：宋

万事破除惟有酒，半生劳苦坐看书。
青鞋云水扁舟去，朱毂风尘一梦余。
战格连云胡骑满，断弦挂壁旧交疏。
春泥活活朝天路，犹有和公擅一车。
再用前韵四首·其二
作者：孙觌
朝代：宋

万事破除惟有酒，半生劳苦坐看书。青鞋云水扁舟去，朱毂风尘一梦馀。战格连云胡骑满，断弦挂壁旧交疏。春泥活活朝天路，犹有和公擅一车。
再用前韵四首·其四
作者：孙觌
朝代：宋

胡尘惨惨缠林莽，海气纷纷接淼漫。
天上空传修月斧，人中那见切云冠。
干戈未解千忧结，杯酒相逢一笑宽。
老眼逢春只思睡，花枝浑似雾中看。
再用前韵四首·其四
作者：孙觌
朝代：宋

胡尘惨惨缠林莽，海气纷纷接淼漫。天上空传脩月斧，人中那见切云冠。干戈未解千忧结，杯酒相逢一笑宽。老眼逢春只思睡，花枝浑似雾中看。
再至
作者：孙觌
朝代：宋
体裁：七言绝句

老眼逢春病有花，淋浪醉墨字如雅。悬知不是唐王播，惭愧高僧护碧纱。
再至龟潭
作者：孙觌
朝代：宋
体裁：七言绝句

岁岁来寻罨画春，看山弄水意长新。不知流水今何处，只有青山是故人。
再赋二首
作者：孙觌
朝代：宋

水绕禅窗净，香凝古殿深。读书不求解，酬古聊自斟。塔铃已无语，匣琴犹有心。独谣西阁夜，风满快哉襟。爱竹门可款，命车壑初寻。乌啼春院静，人语夜堂深。鼠迹留僧钵，蜗涎换佛金。邻翁笑相命，春酌夜沈沈。
再赋二首·其一
作者：孙觌
朝代：宋

水绕禅窗净，香凝古殿深。读书不求解，酬古聊自斟。塔铃已无语，匣琴犹有心。独谣西阁夜，风满快哉襟。
再赋二首·其一
作者：孙觌
朝代：宋

水绕禅窗浄，香凝古殿深。
读书不求解，酬古聊自斟。
塔铃已无语，匣琴犹有心。
独谣西阁夜，风满快哉襟。
再赋二首·其二
作者：孙觌
朝代：宋
体裁：五言律诗

爱竹门可款，命车壑初寻。乌啼春院静，人语夜堂深。鼠迹留僧钵，蜗涎换佛金。邻翁笑相命，春酌夜沈沈。
再赋五至堂二首
作者：孙觌
朝代：宋

猊坐诸天绕，龙龛百鬼神。扪萝穿窈窕，拄策上峥嵘。雨送秋声入，风迎夜气生。降肛壹鼍吼，撇烈两凫惊。独诣超神界，真游梦化城。微吟更有味，琢雪斗僧清。老衲僧中龙，得度佛三世。苴茅制不借，剖竹作如意。徵心讯空王，礼足依梵帝。住世无三宿，应缘有五至。百年杞国忧，四大偃师戏。应作如是观，浮云本无蒂。
再赋五至堂二首·其一
作者：孙觌
朝代：宋

猊坐诸天绕，龙龛百鬼神。扪萝穿窈窕，拄策上峥嵘。雨送秋声入，风迎夜气生。降肛壹鼍吼，撇烈两凫惊。独诣超神界，真游梦化城。微吟更有味，琢雪斗僧清。
再赋五至堂二首·其一
作者：孙觌
朝代：宋

猊坐诸天绕，龙龛百鬼神。
扪萝穿窈窕，拄策上峥嵘。
雨送秋声入，风迎夜气生。
降肛壹鼍吼，撇烈两岛惊。
独诣超神界，真游梦化城。
微吟更有味，琢雪斗僧清。
再赋五至堂二首·其二
作者：孙觌
朝代：宋

老衲僧中龙，得度佛三世。
苴茅制不借，剖竹作如意。
徴心讯空王，礼足依梵帝。
住世无三宿，应缘有五至。
百年杞国忧，四大偃师戏。
应作如是观，浮云本无蒂。
再赋五至堂二首·其二
作者：孙觌
朝代：宋

老衲僧中龙，得度佛三世。苴茅制不借，剖竹作如意。徵心讯空王，礼足依梵帝。住世无三宿，应缘有五至。百年杞国忧，四大偃师戏。应作如是观，浮云本无蒂。
再赠彦明用前韵
作者：孙觌
朝代：宋
体裁：七言律诗

老干轮囷不计春，强名居士愧诗人。共尊有若都非是，误认颜标自有真。忽睹二豪联白璧，坐令百鬼怖黄巾。它年若许陪莲社，不惜千金剩买邻。
再过天长寺二首
作者：孙觌
朝代：宋

岩姿露天巧，地胜延隙光。鲸怒四海斗，蜗跧一身藏。逃空真乐见，憩寂幽梦长。灯暗不复续，卧看月侵床。山立起平案，松偃卧枕冈。尚怜桃靥小，已见麦头昂。检事关兵气，逃禅入醉乡。平生江海兴，一棹付慈航。
再过天长寺二首·其一
作者：孙觌
朝代：宋

岩姿露天巧，地胜延隙光。鲸怒四海斗，蜗跧一身藏。逃空真乐见，憩寂幽梦长。灯暗不复续，卧看月侵床。
再过天长寺二首·其一
作者：孙觌
朝代：宋

岩姿露天巧，地胜延隙光。
鲸怒四海鬬，蜗跧一身藏。
逃空真乐见，憩寂幽梦长。
灯暗不復续，卧看月侵床。
再过天长寺二首·其二
作者：孙觌
朝代：宋
体裁：五言律诗

山立起平案，松偃卧枕冈。尚怜桃靥小，已见麦头昂。检事关兵气，逃禅入醉乡。平生江海兴，一棹付慈航。
再过曹山示如老
作者：孙觌
朝代：宋
体裁：五言律诗

不羡鹏飞运，聊随雁北还。扪天上何岭，犯雪过曹山。偶到万里去，重来一梦间。观河见如旧，双鬓自斓斑。
分宜道中
作者：孙觌
朝代：宋

老牯挽犁泥没膝，剡剡青秧鍼水出。
大麦登场小麦黄，桑柘叶大蚕满筐。
猿鸟初呼聚俦侣，缫丝百箔闻好语。
此时物色不可孤，劝君沽酒提壶卢。
分宜道中
作者：孙觌
朝代：宋

老牯挽犁泥没膝，剡剡青秧针水出。大麦登场小麦黄，桑柘叶大蚕满筐。猿鸟初呼聚俦侣，缫丝百箔闻好语。此时物色不可孤，劝君沽酒提壶卢。
利见置酒燕超轩袭明赋诗次韵二首
作者：孙觌
朝代：宋

杯行到手莫留残，忍听金钟吼夜阑。红雨乱飘花帽动，碧云吹断玉笙寒。破除孤闷千痾散，邂逅良图一笑欢。老去便须勤秉烛，对花浑似雾中看。芋火鹑衣对懒残，铜瓶泣雨又更阑。枕流洗耳真堪笑，映雪看书且耐寒。共惜分襟能几日，直须把酒罄交欢。风流喜见佳公子，未信穷途白眼看。
利见置酒燕超轩袭明赋诗次韵二首·其一
作者：孙觌
朝代：宋
体裁：七言律诗

杯行到手莫留残，忍听金钟吼夜阑。红雨乱飘花帽动，碧云吹断玉笙寒。破除孤闷千痾散，邂逅良图一笑欢。老去便须勤秉烛，对花浑似雾中看。
利见置酒燕超轩袭明赋诗次韵二首·其二
作者：孙觌
朝代：宋
体裁：七言律诗

芋火鹑衣对懒残，铜瓶泣雨又更阑。枕流洗耳真堪笑，映雪看书且耐寒。共惜分襟能几日，直须把酒罄交欢。风流喜见佳公子，未信穷途白眼看。
别云阇黎
作者：孙觌
朝代：宋

邂逅不暖席，踌蹰空復情。
偶随孤月出，又作片云征。
已振空中锡，聊班地上荆。
他年葛洪井，更欲问三生。
别云阇黎
作者：孙觌
朝代：宋

邂逅不煖席，踌蹰空复情。偶随孤月出，又作片云征。已振空中锡，聊班地上荆。他年葛洪井，更欲问三生。
别如老
作者：孙觌
朝代：宋

同舟无胡越，四海皆弟兄。
吾人虽晚接，一笑盖已倾。
我老未闻道，意行堕沟坑。
逢人得推駡，知非愧平生。
世乱识真态，涂穷见真情。
曳杖扣禅扃，撞钟听靴鸣。
小窗风雨夜，对此一榻横。
吾身如木偶，春至不復荣。
岂无三宿恋，天雨方流行。
去去得首邱，归田克残更。
别如老
作者：孙觌
朝代：宋

同舟无胡越，四海皆弟兄。吾人虽晚接，一笑盖已倾。我老未闻道，意行堕沟坑。逢人得推骂，知非愧平生。世乱识真态，涂穷见真情。曳杖扣禅扃，撞钟听靴鸣。小窗风雨夜，对此一榻横。吾身如木偶，春至不复荣。岂无三宿恋，天雨方流行。去去得首邱，归田克残更。
别象州陈守容德
作者：孙觌
朝代：宋

三年客殊方，荣悴不堪说。迢迢家万里，奄奄命一发。使君古丈夫，兴哀在缧绁。平生风马牛，旧职比鹣蹶。欣然一笑粲，彼此百忧结。皇恩下天扉，泪泣孤臣血。行厨洗玉盘，载酒助欢悦。庖珍问五鲭，饼字炊十裂。徙突今未黔，班草永一诀。何须更秉烛，端是梦中别。
别象州陈守容德
作者：孙觌
朝代：宋

三年客殊方，荣悴不堪说。
迢迢家万里，奄奄命一髮。
使君古丈夫，兴哀在缧绁。
平生风马牛，旧职比鹣蹷。
欣然一笑粲，彼此百忧结。
皇恩下天扉，泪泣孤臣血。
行厨洗玉盘，载酒助欢悦。
庖珍问五鲭，饼字炊十裂。
徙突今未黔，班草永一诀。
何须更秉烛，端是梦中别。
到象州寓行衙太守陈容德携酒见过二首
作者：孙觌
朝代：宋

万里南来亦偶然，一杯相属岂非天。直从尺五城南社，行尽潮阳路八千。三夜故人应入梦，五浆客舍有谁先。使君遥簇花间马，欲伴愁人到酒边。饤坐黄甘噀手香，堆盘丹荔照人光。莫辞蜑酒一尊赤，会压瘴茅千里黄。未省谗言遭薏苡，直将空腹傲槟榔。酒醒梦觉知何处，树影参差月满廊。
到象州寓行衙太守陈容德携酒见过二首·其一
作者：孙觌
朝代：宋

万里南来亦偶然，一杯相属岂非天。
直从尺五城南社，行尽潮南阳路八千。
三夜故人应入梦，五浆客舍有谁先。
使君遥簇花间马，欲伴愁人到酒边。
到象州寓行衙太守陈容德携酒见过二首·其一
作者：孙觌
朝代：宋

万里南来亦偶然，一杯相属岂非天。直从尺五城南社，行尽潮阳路八千。三夜故人应入梦，五浆客舍有谁先。使君遥簇花间马，欲伴愁人到酒边。
到象州寓行衙太守陈容德携酒见过二首·其二
作者：孙觌
朝代：宋
体裁：七言律诗

饤坐黄甘噀手香，堆盘丹荔照人光。莫辞蜑酒一尊赤，会压瘴茅千里黄。未省谗言遭薏苡，直将空腹傲槟榔。酒醒梦觉知何处，树影参差月满廊。
北归过永永守赵君宰置酒万石亭
作者：孙觌
朝代：宋
体裁：七言律诗

三湘陌上逐臣归，万石亭中送客时。拄杖披榛行莽苍，汲泉磨藓看魁奇。天倾五色遗娲补，谷变千年出岘碑。何似溪边小桃李，向人膏面出风姿。
华亭朱师实中大燕超堂
作者：孙觌
朝代：宋

海禺纳万艘，市区沸百贾。
黄尘翳白日，千骑腾一鼓。
蛟巢十字路，四顾尽旷土。
蜗角两大国，一怒有漂杵。
角名眩多卢，聚讼攻众楚。
昏昏气成雾，濯濯汗浃雨。
朱公误涉世，吏隐寄圭组。
俗缘堕人境，心大接天宇。
搴芳采莲舟，撷秀艺药圃。
山寒石棱紫，树老松鬛古。
风牵碧罗卷，雨压翠纛舞。
宁须鸟催酤，自有花解语。
观鱼乐洋洋，梦蝶飞栩栩。
坐令游侠窟，化作仙佛土。
高卧水国秋，静憩月庭午。
不解壶公龙，天上有官府。
华亭朱师实中大燕超堂
作者：孙觌
朝代：宋

海禺纳万艘，市区沸百贾。黄尘翳白日，千骑腾一鼓。蛟巢十字路，四顾尽旷土。蜗角两大国，一怒有漂杵。角名眩多卢，聚讼攻众楚。昏昏气成雾，濯濯汗浃雨。朱公误涉世，吏隐寄圭组。俗缘堕人境，心大接天宇。搴芳采莲舟，撷秀艺药圃。山寒石棱紫，树老松鬣古。风牵碧罗卷，雨压翠纛舞。宁须鸟催酤，自有花解语。观鱼乐洋洋，梦蝶飞栩栩。坐令游侠窟，化作仙佛土。高卧水国秋，静憩月庭午。不解壶公龙，天上有官府。
华山德云堂
作者：孙觌
朝代：宋

昔年曾上德云堂，木奴千树新着霜。
白首重来十载后，六华檐卜薫风香。
湖上青青只如旧，湖波涨渌浓于酒。
堂中老宿尚依然，乌鹊巢肩柳生肘。
华山德云堂
作者：孙觌
朝代：宋

昔年曾上德云堂，木奴千树新著霜。白首重来十载后，六华檐卜薰风香。湖上青青只如旧，湖波涨渌浓于酒。堂中老宿尚依然，乌鹊巢肩柳生肘。
卓持者手持筇竹见遗书六言一偈
作者：孙觌
朝代：宋
体裁：偈颂

滇池赤藤使者，太乙青藜老仙。如何一筇九节，拄到玉女盆边。
南唐门道上见桃二首
作者：孙觌
朝代：宋

一径青苔短短篱，小桃竹外两三枝。殷勤待得黄昏月，正见斜红卧酒卮。细红如糁未全匀，洗雨梳风日日新。前度刘郎在何处，故林空锁一枝春。
南唐门道上见桃二首·其一
作者：孙觌
朝代：宋
体裁：七言绝句

一径青苔短短篱，小桃竹外两三枝。殷勤待得黄昏月，正见斜红卧酒卮。
南唐门道上见桃二首·其二
作者：孙觌
朝代：宋
体裁：七言绝句

细红如糁未全匀，洗雨梳风日日新。前度刘郎在何处，故林空锁一枝春。
南山寺二首
作者：孙觌
朝代：宋

千丈云根荫此邦，沈沈寒影卧秋江。潭空映日苍虬动，烟煖翘沙白鹭双。梦觉滩声喧客枕，吟馀竹色满僧窗。诗成绝叫层楼上，听我洪钟万石撞。安心是药本非禅，遇胜欣随意所便。嚼蕊拈花身老矣，穿云涉水思茫然。行逢酒伴操觚去，倦憩僧窗借榻眠。寄语桃源问津者，人中今是地行仙。
南山寺二首·其一
作者：孙觌
朝代：宋

千丈云根荫此邦，沈沈寒影卧秋江。
潭空映日苍虬动，烟暖翘沙白鹭双。
梦觉滩声喧客枕，吟余竹色满僧窗。
诗成绝叫层楼上，听我洪钟万石撞。
南山寺二首·其一
作者：孙觌
朝代：宋

千丈云根荫此邦，沈沈寒影卧秋江。潭空映日苍虬动，烟煖翘沙白鹭双。梦觉滩声喧客枕，吟馀竹色满僧窗。诗成绝叫层楼上，听我洪钟万石撞。
南山寺二首·其二
作者：孙觌
朝代：宋
体裁：七言律诗

安心是药本非禅，遇胜欣随意所便。嚼蕊拈花身老矣，穿云涉水思茫然。行逢酒伴操觚去，倦憩僧窗借榻眠。寄语桃源问津者，人中今是地行仙。
即事
作者：孙觌
朝代：宋
体裁：五言律诗

落日投林去，低云贴水飞。江翻半嶂倒，帆健一风肥。酒重倾蛮榼，歌清绕妓衣。城南多胜事，何必阆中稀。
历阳通守张文举挽词
作者：孙觌
朝代：宋
体裁：五言律诗

六雄唐别驾，一乘汉题舆。自笑儒冠误，谁能刺绣如。彤襜方首路，画翣已随车。怅望城南陌，哀歌泪满裾。
又和别韵
作者：孙觌
朝代：宋
体裁：七言律诗

岁阴衮衮惊心折，世事纷纷触眼新。烁烁风灯深院雨，离离花草故城春。一区栽自无宁处，五斗谁能更为贫。矢醉自醒还自笑，依稀却是梦中真。
发桂林刘帅立道同诸司出饯于甘棠渡口二首
作者：孙觌
朝代：宋

行尽海北天，笑指湘南路。使君载酒醪，拥节东城驻。前驱千纛直，纵猎万人呼。尘流翳白日，十里映黄雾。何人揖迎我，一苇横江渡。渺渺倦鸦翻，相随归薄暮。汹汹万号窍，飓风吹海浑。冥冥蔽一天，瘴云埋日昏。南荒底日所，黄苇三家村。谁云花解笑，但有鸟能言。缪恩解南冠，归路首北辕。酒行可以起，稚子候柴门。
发桂林刘帅立道同诸司出饯于甘棠渡口二首·其一
作者：孙觌
朝代：宋
体裁：古风

行尽海北天，笑指湘南路。使君载酒醪，拥节东城驻。前驱千纛直，纵猎万人呼。尘流翳白日，十里映黄雾。何人揖迎我，一苇横江渡。渺渺倦鸦翻，相随归薄暮。
发桂林刘帅立道同诸司出饯于甘棠渡口二首·其二
作者：孙觌
朝代：宋
体裁：古风

汹汹万号窍，飓风吹海浑。冥冥蔽一天，瘴云埋日昏。南荒底日所，黄苇三家村。谁云花解笑，但有鸟能言。缪恩解南冠，归路首北辕。酒行可以起，稚子候柴门。
句
作者：孙觌
朝代：宋

噬脐有愧平燕日，尝胆无忘在莒时。
右丞相张公达明营别墅于汝川记可游者九处绘而为图贻书属晋陵孙某赋之·多宝院
作者：孙觌
朝代：宋
体裁：古风

穿云访幽伴，倚枝苍崖根。冥冥篁竹中，古寺松为门。野僧营一饱，乞食山下村。拥鼻且独谣，未觉钓石温。世事风雨过，岁阴波浪奔。飘然得远游，寄此五石尊。
右丞相张公达明营别墅于汝川记可游者九处绘而为图贻书属晋陵孙某赋之·怀贤庵
作者：孙觌
朝代：宋

佳人去何之，岁月忽已逝。怀人昔孟光，问道今法喜。百年草头露，一梦月中蚁。见此两足尊，感动泪如洗。区区记刻舟，儿嬉亦漫尔。永断三生缘，付此一弹指。
右丞相张公达明营别墅于汝川记可游者九处绘而为图贻书属晋陵孙某赋之·怀贤庵
作者：孙觌
朝代：宋

佳人去何之，岁月忽已逝。
怀人昔孟光，问道今法喜。
百年草头露，一梦月中螘。
见此两足尊，感动泪如洗。
区区记刻舟，儿嬉亦漫尔。
永断三生缘，付此一弹指。
右丞相张公达明营别墅于汝川记可游者九处绘而为图贻书属晋陵孙某赋之·梅仙潭
作者：孙觌
朝代：宋
体裁：古风

潭潭云幕垂，杪树秋磬发。飞仙驾青鸾，通籍在金阙。遥见切云冠，尚想凌波袜。殷勤小梅花，独照黄昏月。生绡湿香雾，翠袖卷烟雪。忽然东风恶，一夜吹石裂。
右丞相张公达明营别墅于汝川记可游者九处绘而为图贻书属晋陵孙某赋之·泊湖潭
作者：孙觌
朝代：宋

蔼蔼竹树交，一潭荫寒青。已无蛙黾污，尚有蛟龙腥。林疏泛月彩，艳艳一镜平。我心一如此，炯炯珠夜明。意行鱼共乐，坐稳鸥不惊。更欲漱吾齿，不挂功与名。
右丞相张公达明营别墅于汝川记可游者九处绘而为图贻书属晋陵孙某赋之·泊湖潭
作者：孙觌
朝代：宋

蔼蔼竹树交，一潭荫寒青。
已无蛙黾污，尚有蛟龙腥。
林疏泛月彩，艷艷一镜平。
我心一如此，炯炯珠夜明。
意行鱼共乐，坐稳鸥不惊。
更欲漱吾齿，不挂功与名。
右丞相张公达明营别墅于汝川记可游者九处绘而为图贻书属晋陵孙某赋之·澹台书堂
作者：孙觌
朝代：宋
体裁：古风

松根络断崖，石脚泫细泉。书堂何代育，故物尚依然。右丞今摩诘，尚友千载前。神交梦仙舟，地胜真辋川。散策尘外躅，脱屣区中缘。杯尊酌花鸟，一醉藉草眠。
右丞相张公达明营别墅于汝川记可游者九处绘而为图贻书属晋陵孙某赋之·甘陂庄院
作者：孙觌
朝代：宋
体裁：古风

张公卧江海，戢羽如鹏蹲。平生廊庙具，投老三家村。一壑身所寄，万里心自存。买花红间坐，种竹青满门。似闻橘生奴，渐见桐有孙。提壶时见广，一笑空罍尊。
右丞相张公达明营别墅于汝川记可游者九处绘而为图贻书属晋陵孙某赋之·翠积楼
作者：孙觌
朝代：宋

曾棱倚高寒，突兀擅空阔。
江横碧罗带，山断青玉玦。
湛湛清不摇，霏霏翠如泼。
松蹊奋苍鬛，苔石换绿髪。
阴森揉肌粟，蒨绚乱眼缬。
凭栏送落景，一鸟烟中没。
右丞相张公达明营别墅于汝川记可游者九处绘而为图贻书属晋陵孙某赋之·翠积楼
作者：孙觌
朝代：宋

曾棱倚高寒，突兀擅空阔。江横碧罗带，山断青玉玦。湛湛清不摇，霏霏翠如泼。松蹊奋苍鬣，苔石换绿发。阴森揉肌粟，茜绚乱眼缬。凭栏送落景，一鸟烟中没。
右丞相张公达明营别墅于汝川记可游者九处绘而为图贻书属晋陵孙某赋之·虾蟆石
作者：孙觌
朝代：宋

天公磔蛙死，堕地化为石。魁然此江郊，面滞苍烟色。葱茏一拳青，凝湛半蒿碧。犹疑老蟾窟，尚吐月中液。我来蹈其背，坐睨倚天壁。鼓吹不复鸣，烟雨空寂历。
右丞相张公达明营别墅于汝川记可游者九处绘而为图贻书属晋陵孙某赋之·虾蟆石
作者：孙觌
朝代：宋

天公磔蛙死，堕地化为石。
魁然此江郊，面滞苍烟色。
葱茏一拳青，凝湛半蒿碧。
犹疑老蟾窟，尚吐月中液。
我来蹈其背，坐睨倚天壁。
鼓吹不復鸣，烟雨空寂历。
右丞相张公达明营别墅于汝川记可游者九处绘而为图贻书属晋陵孙某赋之·金石台
作者：孙觌
朝代：宋
体裁：古风

曾台接丛霄，东西郁相望。地灵钟神秀，人物擅一方。相居践台斗，争雄两巍卬。倚薄云雨近，蔽亏星月光。陈迹恍如接，尊名缀前芳。独有真男子，平生盛孝章。
吏部张公挽词
作者：孙觌
朝代：宋
体裁：七言律诗

千骑森森拥戟牙，铃斋高卧放朝衙。官曹已践文昌省，门阙犹传处士家。天上麒麟新活计，壁间蝌蚪旧生涯。一炊未熟成今古，零落空悬刺史车。
向伯恭侍郎致政芗林筑一堂名之曰企疏晋陵孙某闻而赋诗二首
作者：孙觌
朝代：宋

铜臭应作幺，梦尸当得官。喁喁鱼聚沫，戢戢蚋集酸。高人有远抱，一笑视鼠肝。水将洗耳用，山作拄颊看。种芳茹秋菊，搴秀纫春兰。披披芰荷衣，采采苜蓿盘。三径偭真境，一瓢非世欢。富贵挽不来，为我歌考槃。且学方回痴，莫羡董公健。谁令躯七尺，浪作青紫楦。更摇乞怜尾，仍出吊丧面。芗林有老仙，蚤具佛眼见。国恩倘粗酬，已债遂焚券。驱除竹马弃，狼藉刍狗践。寥寥汉二傅，千岁一关楗。竟日饮无何，更补离骚传。
向伯恭侍郎致政芗林筑一堂名之曰企疏晋陵孙某闻而赋诗二首·其一
作者：孙觌
朝代：宋
体裁：古风

铜臭应作幺，梦尸当得官。喁喁鱼聚沫，戢戢蚋集酸。高人有远抱，一笑视鼠肝。水将洗耳用，山作拄颊看。种芳茹秋菊，搴秀纫春兰。披披芰荷衣，采采苜蓿盘。三径偭真境，一瓢非世欢。富贵挽不来，为我歌考槃。
向伯恭侍郎致政芗林筑一堂名之曰企疏晋陵孙某闻而赋诗二首·其二
作者：孙觌
朝代：宋

且学方回痴，莫羡董公健。谁令躯七尺，浪作青紫楦。更摇乞怜尾，仍出吊丧面。芗林有老仙，蚤具佛眼见。国恩倘粗酬，已债遂焚券。驱除竹马弃，狼藉刍狗践。寥寥汉二傅，千岁一关楗。竟日饮无何，更补离骚传。
向伯恭侍郎致政芗林筑一堂名之曰企疏晋陵孙某闻而赋诗二首·其二
作者：孙觌
朝代：宋

且学方回痴，莫羡董公健。
谁令躯七尺，浪作青紫楦。
更摇乞怜尾，仍出弔丧面。
芗林有老仙，蚤具佛眼见。
国恩倘粗酬，已债遂焚劵。
驱除竹马弃，狼藉刍狗践。
寥寥汉二傅，千岁一关楗。
竟日饮无何，更补离骚传。
吴令人挽词二首
作者：孙觌
朝代：宋

谁识东床卧，相随庑下舂。悬知三复可，不恨五噫从。玉冠螭头立，芝涂玳首封。诸儿荀淑侣，头角尽群龙。沄沄水东注，冉冉日西颓。侧手留难住，挥戈挽莫回。镜分天上月，剑逸地中雷。寂历空床夜，悲虫亦造哀。
吴令人挽词二首·其一
作者：孙觌
朝代：宋

谁识东床卧，相随庑下舂。悬知三复可，不恨五噫从。玉冠螭头立，芝涂玳首封。诸儿荀淑侣，头角尽群龙。
吴令人挽词二首·其一
作者：孙觌
朝代：宋

谁识东床卧，相随庑下舂。
悬知三復可，不恨五噫从。
玉冠螭头立，芝涂玳首封。
诸儿荀淑侣，头角尽羣龙。
吴令人挽词二首·其二
作者：孙觌
朝代：宋

沄沄水东注，冉冉日西頽。
侧手留难住，挥戈挽莫迴。
镜分天上月，剑逸地中雷。
寂历空床夜，悲虫亦造哀。
吴令人挽词二首·其二
作者：孙觌
朝代：宋

沄沄水东注，冉冉日西颓。侧手留难住，挥戈挽莫回。镜分天上月，剑逸地中雷。寂历空床夜，悲虫亦造哀。
吴公宜人杨氏挽词二首
作者：孙觌
朝代：宋

零落藁砧非，犹残泪满衣。三刀悲尚在，双剑喜同归。地占眠牛卜，门迎吊鹤飞。哀哉埋玉树，千古闷泉扉。种玉满家庭，声名重十城。哀矜游子线，愁绝小人羹。赠印连三组，书名载一旌。谁为千字诔，彷佛记平生。
吴公宜人杨氏挽词二首·其一
作者：孙觌
朝代：宋

零落藁砧非，犹残泪满衣。三刀悲尚在，双剑喜同归。地占眠牛卜，门迎吊鹤飞。哀哉埋玉树，千古闷泉扉。
吴公宜人杨氏挽词二首·其一
作者：孙觌
朝代：宋

零落藁砧非，犹残泪满衣。
三刀悲尚在，双剑喜同归。
地占眠牛卜，门迎弔鹤飞。
哀哉埋玉树，千古闷泉扉。
吴公宜人杨氏挽词二首·其二
作者：孙觌
朝代：宋

种玉满家庭，声名重十城。
哀矜游子线，愁绝小人羮。
赠印连三组，书名载一旌。
谁为千字诔，彷佛记平生。
吴公宜人杨氏挽词二首·其二
作者：孙觌
朝代：宋

种玉满家庭，声名重十城。哀矜游子线，愁绝小人羹。赠印连三组，书名载一旌。谁为千字诔，彷佛记平生。
吴汉逸家荆溪蓄古书奇器甚富余欲造观而未果赋小诗先之
作者：孙觌
朝代：宋

高人卧江海，烟雨三家村。白眼憎俗徒，青山自当门。披图望千载，耿耿尚自存。金铸騕袅蹄，漆书科斗文。虬螭盘六印，牺象刻四尊。剑包虎皮斑，琴漫蛇腹纹。犹吐星芒寒，尚带雷斧痕。我亦望古者，昂昂真戴盆。傥未倚门挥，应许置榻论。从公问奇字，载酒过子云。
吴汉逸家荆溪蓄古书奇器甚富余欲造观而未果赋小诗先之
作者：孙觌
朝代：宋

高人卧江海，烟雨三家村。
白眼憎俗徒，青山自当门。
披图望千载，耿耿尚自存。
金铸騕褭蹏，漆书科斗文。
虬螭盘六印，牺象刻四尊。
剑包虎皮斑，琴漫蛇腹纹。
犹吐星芒寒，尚带雷斧痕。
我亦望古者，昂昂真戴盆。
傥未倚门挥，应许置榻论。
从公问奇字，载酒过子云。
吴汉逸挽词二首
作者：孙觌
朝代：宋

臞翁自是列仙儒，豪气骎骎若不除。东阁寻梅诗满箧，西郊问柳酒盈车。奇礓屡访陈仓鼓，古漆空存汲冢书。不信青山解埋玉，定应碧海控鲸鱼。学省追攀四十年，故人重见两皤然。艰难共出兴戎后，奄忽安知弃我先。北道改辕谁解剑，西州无路相鸣鞭。伤心一梦成今古，忍看麒麟卧冢边。
吴汉逸挽词二首·其一
作者：孙觌
朝代：宋
体裁：七言律诗

臞翁自是列仙儒，豪气骎骎若不除。东阁寻梅诗满箧，西郊问柳酒盈车。奇礓屡访陈仓鼓，古漆空存汲冢书。不信青山解埋玉，定应碧海控鲸鱼。
吴汉逸挽词二首·其二
作者：孙觌
朝代：宋
体裁：七言律诗

学省追攀四十年，故人重见两皤然。艰难共出兴戎后，奄忽安知弃我先。北道改辕谁解剑，西州无路相鸣鞭。伤心一梦成今古，忍看麒麟卧冢边。
吴江教院首坐索诗赋一首
作者：孙觌
朝代：宋
体裁：七言绝句

石火光中客此身，只钻故纸敝精神。如今衰老浑无用，犹有虚名语世人。
吴益先携文见过以诗为谢
作者：孙觌
朝代：宋

千里之马初服辀，风騣雾鬛跨九州。
驾盐挽磨三千秋，俯首尚与驽骀游。
吴郎人中第一流，文采绚烂珊瑚鈎。
阳春白雪和者少，夜光明月暗中投。
鲁人不贵东家邱，吾髯凛凛青两眸。
摐金戛玉声相求，属镂双蟠九地幽。
有气夜出干斗牛，忽然化作长黄虬。
睚眦之怨何足雠，一麾立断楼兰头。
吴益先携文见过以诗为谢
作者：孙觌
朝代：宋

千里之马初服辀，风騣雾鬣跨九州。驾盐挽磨三千秋，俯首尚与驽骀游。吴郎人中第一流，文采绚烂珊瑚钩。阳春白雪和者少，夜光明月暗中投。鲁人不贵东家邱，吾髯凛凛青两眸。摐金戛玉声相求，属镂双蟠九地幽。有气夜出干斗牛，忽然化作长黄虬。睚眦之怨何足雠，一麾立断楼兰头。
吴门道中
作者：孙觌
朝代：宋

小桥分路各西东，寂寂松窗半掩同。
客梦悠扬残酒裏，一池荷叶雨声中。
吴门道中
作者：孙觌
朝代：宋

小桥分路各西东，寂寂松窗半掩同。客梦悠扬残酒里，一池荷叶雨声中。
吴门道中二首
作者：孙觌
朝代：宋

数间茅屋水边村，杨柳依依绿映门。
渡口唤船人独立，一蓑烟雨湿黄昏。
一点炊烟竹里村，人家深闭雨中门。
数声好鸟不知处，千丈藤罗古木昏。
吴门道中二首
作者：孙觌
朝代：宋

数间茅屋水边村，杨柳依依绿映门。渡口唤船人独立，一蓑烟雨湿黄昏。一点炊烟竹里村，人家深闭雨中门。数声好鸟不知处，千丈藤萝古木昏。
吴门道中二首·其一
作者：孙觌
朝代：宋

数间茅屋水边村，杨柳依依绿映门。
渡口唤船人独立，一簔烟雨湿黄昏。
吴门道中二首·其一
作者：孙觌
朝代：宋

数间茅屋水边村，杨柳依依绿映门。渡口唤船人独立，一蓑烟雨湿黄昏。
吴门道中二首·其二
作者：孙觌
朝代：宋

一点炊烟竹裏村，人家深闭雨中门。
数声好鸟不如处，千丈藤萝古木昏。
吴门道中二首·其二
作者：孙觌
朝代：宋

一点炊烟竹里村，人家深闭雨中门。数声好鸟不知处，千丈藤萝古木昏。
周抚干挽词二首
作者：孙觌
朝代：宋

手植千金产，情高一笑挥。怀奇空老去，种德自家肥。联舰收群溺，倾囷振大饥。谁云天未定，一鹗已横飞。谁续先贤传，犹推月旦评。命儒通德里，听法梵王城。除地黄金布，帷裳绛帐横。何人追旧事，扣角话三生。
周抚干挽词二首·其一
作者：孙觌
朝代：宋

手植千金产，情高一笑挥。
怀奇空老去，种德自家肥。
联舰收羣溺，倾囷振大饥。
谁云天未定，一鹗已横飞。
周抚干挽词二首·其一
作者：孙觌
朝代：宋

手植千金产，情高一笑挥。怀奇空老去，种德自家肥。联舰收群溺，倾囷振大饥。谁云天未定，一鹗已横飞。
周抚干挽词二首·其二
作者：孙觌
朝代：宋
体裁：五言律诗

谁续先贤传，犹推月旦评。命儒通德里，听法梵王城。除地黄金布，帷裳绛帐横。何人追旧事，扣角话三生。
和公权梅花用前韵
作者：孙觌
朝代：宋
体裁：七言绝句

雪香琼瘦逼人寒，闲澹精神画亦难。照水可怜清更甚，不堪浑作镜中看。
和刘守林宗喜晴二首
作者：孙觌
朝代：宋

禾头生耳釜生鱼，去马来牛迥不殊。飓势驱云千嶂合，雷公载雨百车输。长堤一决无完块，高树纷披有积苏。赖有娲皇补天手，一时争诵鲁真儒。涤地愁霏欲变鱼，毗耶问疾有文殊。拟将十万回天去，且罄丹衷伏地输。忽听风声传画角，徐看日影上流苏。曲穷不用号眢井，呫嗫瘦词笑小儒。
和刘守林宗喜晴二首·其一
作者：孙觌
朝代：宋

禾头生耳釜生鱼，去马来牛迥不殊。
飓势驱云千嶂合，雷公载雨百车轮。
长堤一决无完块，高树纷披有积苏。
赖有娲皇补天手，一时争诵鲁真儒。
和刘守林宗喜晴二首·其一
作者：孙觌
朝代：宋

禾头生耳釜生鱼，去马来牛迥不殊。飓势驱云千嶂合，雷公载雨百车输。长堤一决无完块，高树纷披有积苏。赖有娲皇补天手，一时争诵鲁真儒。
和刘守林宗喜晴二首·其二
作者：孙觌
朝代：宋
体裁：七言律诗

涤地愁霏欲变鱼，毗耶问疾有文殊。拟将十万回天去，且罄丹衷伏地输。忽听风声传画角，徐看日影上流苏。曲穷不用号眢井，呫嗫瘦词笑小儒。
和叔毅田园五首
作者：孙觌
朝代：宋

投组弃不御，负耒行且耰。颓景谢东嵎，新畬遍西畴。烟墟牛羊夕，水岛橘柚秋。呼儿具鸡黍，一醉漫烂酬。休文固多病，长卿亦倦游。敢厌蓬荜陋，渐喜桑榆收。散策尘外往，脱屐区中留。坐看黄叶落，一洗风雨秋。风旗喜初泊，野马不受鞿。万里涨江急，一棹秋风归。意行心自放，隅坐谈更剧。晨耕馌箪壶，夜绩课絺绤。感时百忧集，遇酒一笑适。五湖波浪阔，勿厌田庐窄。土膏燥不粘，山骨寒更瘠。伤心离离黍，触目青青穸。空畦理荒秽，流润滋霖霢。努力会有年，喜见乞浆客。
和叔毅田园五首·其一
作者：孙觌
朝代：宋
体裁：古风

投组弃不御，负耒行且耰。颓景谢东嵎，新畬遍西畴。烟墟牛羊夕，水岛橘柚秋。呼儿具鸡黍，一醉漫烂酬。
和叔毅田园五首·其三
作者：孙觌
朝代：宋
体裁：古风

风旗喜初泊，野马不受鞿。万里涨江急，一棹秋风归。意行心自放，隅坐谈更剧。
和叔毅田园五首·其二
作者：孙觌
朝代：宋
体裁：古风

休文固多病，长卿亦倦游。敢厌蓬荜陋，渐喜桑榆收。散策尘外往，脱屐区中留。坐看黄叶落，一洗风雨秋。
和叔毅田园五首·其五
作者：孙觌
朝代：宋

伤心离离黍，触目青青穸。
空畦理荒秽，流润滋霖霡。
努力会有年，喜见乞浆客。
和叔毅田园五首·其五
作者：孙觌
朝代：宋

伤心离离黍，触目青青穸。空畦理荒秽，流润滋霖霢。努力会有年，喜见乞浆客。
和叔毅田园五首·其四
作者：孙觌
朝代：宋
体裁：古风

晨耕馌箪壶，夜绩课絺绤。感时百忧集，遇酒一笑适。五湖波浪阔，勿厌田庐窄。土膏燥不粘，山骨寒更瘠。
和叔毅见寄二首
作者：孙觌
朝代：宋

风尘蹭蹬悲游子，鸡黍招邀愧老农。盗取青毡无旧物，书凭黄耳有先容。乞怜不辨齐门扫，投老宁堪楚市舂。回首故山劳梦想，楼高百尺卧元龙。莫遣声名夸俗子，且将筋力伴耕农。五湖鱼鸟非先素，一坞山林肯见容。翠出短樊供小摘，香浮大甑饱新舂。邻翁莫怪频来集，门户如今有八龙。
和叔毅见寄二首·其一
作者：孙觌
朝代：宋
体裁：七言律诗

风尘蹭蹬悲游子，鸡黍招邀愧老农。盗取青毡无旧物，书凭黄耳有先容。乞怜不辨齐门扫，投老宁堪楚市舂。回首故山劳梦想，楼高百尺卧元龙。
和叔毅见寄二首·其二
作者：孙觌
朝代：宋
体裁：七言律诗

莫遣声名夸俗子，且将筋力伴耕农。五湖鱼鸟非先素，一坞山林肯见容。翠出短樊供小摘，香浮大甑饱新舂。邻翁莫怪频来集，门户如今有八龙。
和州饯交代赵朝议乐语
作者：孙觌
朝代：宋
体裁：七言律诗

天涯万里一尊同，醉眼愁看月堕空。画角孤吹千嶂晓，綵舟横曳半江红。啼妆尽带梨花雨，舞袖犹翻柳絮风。只有邦人颂遗爱，棠阴绕屋自茏葱。
和张正民通守
作者：孙觌
朝代：宋

零落衣冠污尘土，戴盆望天那得睹。
青黄不着爨下焚，糟粕空传纸上语。
判花视草迹已陈，十年闭口不论文。
君诗蔼蔼春云似，来弔湘江九死魂。
和张正民通守
作者：孙觌
朝代：宋

零落衣冠污尘土，戴盆望天那得睹。青黄不著爨下焚，糟粕空传纸上语。判花视草迹已陈，十年闭口不论文。君诗蔼蔼春云似，来吊湘江九死魂。
和落花流水四绝句依长文侄韵
作者：孙觌
朝代：宋

雨花着地燕脂湿，风柳飘空帽絮披。粉黛纷纷半黄土，蟹螯从此不须持。菌短椿长未易齐，雨花风叶任纷披。甑盆已破谁能改，趺坐观空且对持。老怯风波一棹回，故园芜没半苍苔。水深莫遣蛟龙得，火急招归海贾来。浅浅微波照残影，溅溅流润细萦苔。浮花浪蕊相随去，莺语丁宁挽不来。
和落花流水四绝句依长文侄韵·其一
作者：孙觌
朝代：宋
体裁：七言绝句

雨花着地燕脂湿，风柳飘空帽絮披。粉黛纷纷半黄土，蟹螯从此不须持。
和落花流水四绝句依长文侄韵·其三
作者：孙觌
朝代：宋
体裁：七言绝句

老怯风波一棹回，故园芜没半苍苔。水深莫遣蛟龙得，火急招归海贾来。
和落花流水四绝句依长文侄韵·其二
作者：孙觌
朝代：宋
体裁：七言绝句

菌短椿长未易齐，雨花风叶任纷披。甑盆已破谁能改，趺坐观空且对持。
和落花流水四绝句依长文侄韵·其四
作者：孙觌
朝代：宋
体裁：七言绝句

浅浅微波照残影，溅溅流润细萦苔。浮花浪蕊相随去，莺语丁宁挽不来。
喜陈绍曾至
作者：孙觌
朝代：宋
体裁：五言律诗

雨苔荒径石，风叶拥门衡。破甑渠能顾，虚舟任自横。烛残无共影，谷应有同声。试问门前辙，多应是友生。
嘉会饮饯爱姬大恸而别
作者：孙觌
朝代：宋
体裁：七言律诗

小窗危坐若为情，曳杖穿云取次行。萧寺试来携手处，阳关已作断肠声。歌呼本自追曹相，恸哭那知见贾生。坐上谁人最愁绝，江州司马泪纵横。
四月十五日牧之赴南昌辟某与季野从周饯于松沛佛舍竟酒步月至垂虹亭久之遂别戏作数句送牧之
作者：孙觌
朝代：宋
体裁：古风

宛宛白虹贯，曾梯出天半。乘云来帝旁，立侍玉皇案。银河径千里，水接天漫漫。一杯属明月，俯见人影乱。张公江海客，坐啸白鸥伴。寥寥如清风，一啸亦可唤。明朝驾戎轩，插羽流白汗。行矣且勿驱，未怪安石缓。神光射斗南，绚若金碧烂。出门问何祥，铜章付雷焕。
回雁峰
作者：孙觌
朝代：宋

三年践蛇虺，一命抵豺虎。悠悠故园心，万里崖峤阻。祝融方司南，巨岳镇全楚。沧波喷石壁，白日洒飞雨。寥寥苍梧帝，髯断泣二女。斓斑竹上泪，溅血今如许。沈文吊湘累，鱼葬得死所。寂寞千载魂，故物但角黍。吾生将安归，随此瘴江浦。逐臣正南游，倦鸟已北翥。放身秋崖上，万壑赴一睹。干戈浩茫茫，安得两翅羽。
回雁峰
作者：孙觌
朝代：宋

三年践蛇虺，一命抵豺虎。
悠悠故园心，万里崖峤阻。
祝融方司南，巨岳镇全楚。
沧波喷石壁，白日洒飞雨。
寥寥苍梧帝，髯断泣二女。
斓斑竹上泪，溅血今如许。
沈文弔湘纍，鱼葬得死所。
寂寞千载魂，故物但角黍。
吾生将安归，随此瘴江浦。
逐臣正南游，倦鸟已北翥。
放身秋崖上，万壑赴一睹。
干戈浩茫茫，安得两翅羽。
园中草木二首
作者：孙觌
朝代：宋

葵花卧雨金杯覆，蕉叶攲风羽扇低。若信空华俱足幻，何妨伯厚载鸡栖。翠衿独倚秋风立，绛帻犹含宿雨偏。已见异鸡无应者，若为矫首尚昂然。
园中草木二首·其一
作者：孙觌
朝代：宋

葵花卧雨金杯覆，蕉叶攲风羽扇低。若信空华俱足幻，何妨伯厚载鸡栖。
园中草木二首·其一
作者：孙觌
朝代：宋

葵花卧雨金杯覆，蕉叶欹风羽扇低。
若信空华俱足幻，何妨伯厚载鸡栖。
园中草木二首·其二
作者：孙觌
朝代：宋
体裁：七言绝句

翠衿独倚秋风立，绛帻犹含宿雨偏。已见异鸡无应者，若为矫首尚昂然。
壁上人开轩闢地栽花种橘戏留小诗
作者：孙觌
朝代：宋
体裁：五言律诗

看云随卧起，饮水自敷腴。秀色共斋钵，寒声落坐隅。未开花五叶，且种橘千株。幽事相关处，时来近酒壶。
复阇黎寄示龙兴举老唱酬书一偈还之
作者：孙觌
朝代：宋

无台无镜亦无尘，云何去现句文身。只有华严八千偈，酬对毗那彼上人。
夏日京口道中二首·其一
作者：孙觌
朝代：宋
体裁：五言律诗

冉冉征途去，眈眈畏日长。枕流浣清泚，倚树憩苍凉。蝉抱风枝响，萤升露草光。不眠愁独夜，卧看月侵床。
夏日京口道中二首·其二
作者：孙觌
朝代：宋

亭皋一雨过，清飈吹面凉。
云绽微月吐，引杯吸空光。
独诣敞神界，冥搜破天荒。
扣舷歌小海，幽意满沧浪。
夏日京口道中二首·其二
作者：孙觌
朝代：宋

亭皋一雨过，清飙吹面凉。云绽微月吐，引杯吸空光。独诣敞神界，冥搜破天荒。扣舷歌小海，幽意满沧浪。
夏日田舍二首
作者：孙觌
朝代：宋

断堑疏新碧，长林惊远扬。鱼跳蒲叶偃，鹊起树头昂。觅句投诗社，逃禅入醉乡。梦回残酒里，月可一庭方。麦卧黄云垄，秧分绿锦畦。犬来迎客路，鸟去背人啼。虺虺饥雷吼，昏昏醉缬迷。只疑尘土涴，独自照清溪。
夏日田舍二首·其一
作者：孙觌
朝代：宋

断堑疏新碧，长林惊远扬。
鱼跳蒲叶偃，鹊起树头昂。
觅句投诗社，逃禅入醉乡。
梦回残酒裏，月可一庭方。
夏日田舍二首·其一
作者：孙觌
朝代：宋

断堑疏新碧，长林惊远扬。鱼跳蒲叶偃，鹊起树头昂。觅句投诗社，逃禅入醉乡。梦回残酒里，月可一庭方。
夏日田舍二首·其二
作者：孙觌
朝代：宋

麦卧黄云垄，秧分绿锦畦。犬来迎客路，鸟去背人啼。虺虺饥雷吼，昏昏醉缬迷。只疑尘土涴，独自照清溪。
夏日田舍二首·其二
作者：孙觌
朝代：宋

麦卧黄云壠，秧分绿锦畦。
犬来迎客路，鸟去背人啼。
虺虺饥雷吼，昏昏醉缬迷。
只疑尘土涴，独自照清溪。